הוועדה המיוחדת לפניות הציבור, כנסת 20, פרוטוקול מספר 79, 2016-12-04 11:30

ישראל אייכלר: זאת אומרת אנחנו לא מקבלים כלום, גם אתם לא תקבלו כלום.

יוסף ג'בארין: אני עדיין לא השתמשתי בנוהל הזה, למרות שנסעתי כמה פעמים.

אוסאמה סעדי: נראה לי, לפי הנוכחות של מי מחברי הכנסת פה, אז - - -

מנחם אליעזר מוזס: אתה מבין כבר.

יוסף ג'בארין: לגבי הדבר הראשון שאמרת, אז אנחנו כבר לא רואים שיש בכלל שום מכונות ביציאה, אז תיקים לא פותחים בשום נסיבה?

<שמואל זכאי: לא, אנחנו בודקים למטה, אנחנו נסביר למטה, רק מה שמתריע במכונה.

<שמואל זכאי: זה לא משנה אם זה המזוודה שלי או המזוודה שלך, שתיהן נכנסות למכונה.

אוסאמה סעדי: אם זה מתריע אז קוראים לנוסע.

<שמואל זכאי: לא, אנחנו בודקים ללא נוכחות הנוסע, באישור של היועץ המשפטי לממשלה, שמים פתק במזוודה שבגלל בדיקה ביטחונית פתחנו את המזוודה, הכול מצולם ומפוקח ונשמר קדימה, כדי שאם הנוסע מגיש תלונה שמשהו נעלם לו, או שהתיק שלו לא מסודר בחזרה, אנחנו יכולים לתחקר את זה.

<שמואל זכאי: וזה בהתאם לאישור שנתן היועץ המשפטי לממשלה, לפתוח תיקים ללא נוכחות הנוסעים.

<שמואל זכאי: הנוסעים בדיוטי פרי, שותים קפה, הם לא מודעים למה שאנחנו עושים מאחורה.

<שמואל זכאי: בנתב"ג יש שני טרמינלים, טרמינל 3 הוא הטרמינל העיקרי, מכאן יוצאות רוב הטיסות הבינלאומיות, וטרמינל 1, הטרמינל הישן, גם ממנו יוצאות טיסות בינלאומיות, ובמאי השנה, במאי 2017, תהיה אותה מערכת כמו שיש בטרמינל 3.

<שמואל זכאי: היום מה שאנחנו עושים, אנחנו לוקחים את המזוודות ומביאים אותן לכאן עם רכבים וזורקים אותן לתוך המערכת כאן.

<שמואל זכאי: במאי 2017 כבר שם תהיה מערכת ואנחנו נבדוק את כל המזוודות שם בדיוק כמו שאנחנו בודקים כאן ונשלח אותם למטוסים.

<שמואל זכאי: בעתירה רשות שדות התעופה התחייבה שבכל מתקני הרשות, המתקנים הגדולים, נמל התעופה רמון, שנפתח בשנה הבאה, נתב"ג טרמינל 3 ונתב"ג טרמינל 1, תהיה מערכת HBS שתאפשר בידוק עם נראות שוויונית לכלל אזרחי מדינת ישראל.

<שמואל זכאי: בשנה הבאה אנחנו מסיימים את כל התהליך ובכל הטרמינלים שלנו יהיו את המערכות האלה.

אוסאמה סעדי: לגבי הנראות, אני הייתי עורך דין כשפתחו פה את טרמינל 3 ואז לא היה שום שילוט בערבית, אגב הנושא של הנראות.

מנחם אליעזר מוזס: הם יודעים כולם אנגלית, לומדים ליבה.

אוסאמה סעדי: לא, אז אמרו נתב"ג 2000 ורוצים להביא הרבה תיירים מחו"ל לרגל שנות ה-2000 ואז אנחנו הגשנו עתירה ובאנו לפה ובאמת זכינו לשיתוף פעולה ובחלק מהמקומות יש כבר שפה ערבית, אבל לא בכל המקומות, אז מלכתחילה שכחו שיש שפה רשמית שקוראים לה ערבית.

אוסאמה סעדי: יש פה ושם, אבל לא מספיק.

<שמואל זכאי: קודם כל אני אשמח לכל הערה שלכם במהלך הסיור - - -

יוסף ג'בארין: נגיד הצהרת שירות, שאתם שמים את זה בכל מקום כמעט, זה באנגלית ועברית ולא בערבית.

אוסאמה סעדי: לא, היה מקום אחד שיש ערבית, שזה המכס.

מנחם אליעזר מוזס: במסלול הירוק או האדום?

יוסף ג'בארין: יש, אבל זה חלקי.

<שמואל זכאי: המטרה של השילוט, שנוסעים יידעו איך להתמצא.

<שמואל זכאי: זאת המטרה של השילוט ובכל מקום שצריך להוסיף שילוט אנחנו נוסיף שילוט.

<שמואל זכאי: זו ממש לא בעיה.

יוסף ג'בארין: שמוליק, סליחה, ברשותך, העניין הוא נקודה חשובה לנוסעים הערבים.

יוסף ג'בארין: השילוט הוא מאוד חלקי והייתה עתירה בנושא והוסף שילוט, בעיקר על הבניינים ועל כמה מקומות מרכזיים, אבל אפילו דברים ברמה של הצהרת שירות, אתה רואה את השילוט שם וכדומה, אני מבין ממך שיש כוונה אכן להוסיף את זה?

<שמואל זכאי: כן.

ישראל אייכלר: אני מציע, אדוני המנכ"ל, שעכשיו נעשה סיור.

ישראל אייכלר: אני רוצה לציין שפעם שנייה שאני פה, פעם הייתי חבר בוועדת הכלכלה, עם כרמל שאמה הכהן, ואז הצהרתם שעומדים לבדוק את המזוודות למטה ואז עוד לא היה שום דבר מוכן.

<יעקב גנות: אז היינו עם חבר הכנסת טיבי.

יוסף ג'בארין: נכון, ואז גם עלתה שאלת השפה.

ישראל אייכלר: אני חייב לציין שהיום, כמו שציינת, לא רואים שום בידוק, כל הדברים האלה בוצעו.

ישראל אייכלר: עכשיו אנחנו נראה איך זה מתבצע.

<שמואל זכאי: זוהר גפן הוא מנהל חטיבת הביטחון, הוא האחראי על כל האבטחה הקריטית של השדה ועל הבידוק הביטחוני של הנוסעים באמצעות חטיבת הביטחון.

<שמואל זכאי: יש לנו בטרמינל 3 חמישה מגזרים, ארבעה בקומה הזאת, מ-ה' עד D, אתם רואים, זה משולב, ולמטה יש לנו עוד מגזר בידוק אחד וביצוע צ'ק אין, מגזר G, ששם טסות חברות לופטהנזה, טורקיש איירליין, אוסטריאן ולוט.

<שמואל זכאי: הנוסעים מגיעים בהתאם לדלפק ששם הם עושים צ'ק אין, נכנסים לתורים, אנחנו מכווינים אותם בתורים, בודקים שבאמת במגזר הזה מתבצע הרישום לטיסה שלהם ומכניסים אותם לתורים.

<שמואל זכאי: אני מדגיש, אנחנו לא מכניסים אותם לתורים לפי ערבים, יהודים וכך הלאה, ממש לא, מכניסים את הנוסעים הישראלים לתורים.

<שמואל זכאי: אתה יכול לראות נוסעים יהודים וערבים עומדים ביחד באותו תור, אין עם זה שום בעיה, והתחנה הראשונה שהם מגיעים זו תחנה של אפיון ומכאן זוהר יסביר.

<שמואל זכאי: ניגש לאפיון, נראה איך זה מתבצע בפועל ונמשיך.

<יעקב גנות: לא נספיק לעשות את הסיור, מפני שהדיון הוא יותר חשוב מהסיור.

<שמואל זכאי: אפשר להפוך את הסדר.

<יעקב גנות: איך שאתם רוצים, או שנתחיל את הדיון ואחר כך - - -

ישראל אייכלר: אנחנו נעשה את הסיור, נתחיל בסיור, את הסיור נעשה בקצרה בלי דיונים ואחר כך ישיבה.

<יעקב גנות: בסדר, איך שאתם רוצים.

ישראל אייכלר: אני רוצה לציין שהסיור כולל עוד משהו, לא רק העניין של הערבים והיהודים, זה גם העניין של בידוק דרכונים וכל העיכובים שאנשים מחכים בתורים שעות ארוכות.

<שמואל זכאי: ביקורת גבולות.

ישראל אייכלר: גם ביקורת גבולות וגם ביקורת של בידוק ביטחוני, שאורך שעות ארוכות, תורים ארוכים.

ישראל אייכלר: זה חלק לא פחות חשוב מאשר האפליה עצמה.

<זוהר גפן: אני אסביר על הבידוק הביטחוני.

ישראל אייכלר: אולי בסיור.

<זוהר גפן: רק אני אסביר מה הולכים לראות.

<זוהר גפן: כל נוסע מגיע, מדברים איתו, שואלים אותו כמה שאלות, לא מתשאלים כבר, לא שום דבר שהוא שאלות חודרניות, בסופו של דבר הנוסע מקבל ברקוד.

<זוהר גפן: זה תהליך שלוקח - - -

יוסף ג'בארין: התשאול אחיד היום?

<זוהר גפן: כבר לא קוראים לו תשאול, זה אפיון.

<זוהר גפן: מדברים עם הנוסע, רואים שזה נוסע אותנטי, שהוא לא מגיע עם דרכון מזויף, שהוא לא אדם מזויף, שהוא לא בעייתי בהתנהגות ובהופעה שלו.

<זוהר גפן: כל הנוסעים, מכל הסוגים.

<זוהר גפן: הוא מקבל ברקוד ושולחים את המזוודה ל-HBS.

<שמואל זכאי: חמש שאלות סטנדרטיות, מאיפה הגעת, מי ארז את הכבודה, האם הכבודה הייתה בהשגחה מהרגע שארזת אותה, האם מישהו נתן לך להעביר והאם יש לך חפץ שנראה כמו סכין, אולר או משהו כזה.

<שמואל זכאי: חמש שאלות סטנדרטיות ששואלים כל נוסע וגם מסבירים לו למה שואלים את השאלות.

<שמואל זכאי: אתם מכירים את זה, אירעו מקרים בעבר.

ישראל אייכלר: אבל למה יש למשל 10 בודקים ויש תור של מאות אנשים ולא 20 בודקים, שיהיה מהר?

<זוהר גפן: אני אסביר.

<זוהר גפן: אנחנו לקראת מדידות זמנים של המתנה של נוסע.

<זוהר גפן: בתחנה הזו אנחנו מטפלים בנוסע בפרק זמן קצר מאוד, פחות מדקה לנוסע.

<זוהר גפן: קיצרנו את הזמן, כשבעבר לא היו לנו עמדות לאימות הדרכונים של הנוסעים, ליותר מחצי.

<זוהר גפן: זה הזמן שלוקח.

<זוהר גפן: אנחנו מציבים, בוא נראה את המגזר, נוסעים שממתינים - - - למה?

<זוהר גפן: כי התהליך הזה הוא מאוד קצר, הוא התקצר והנוסעים ממתינים בתור לצ'ק אין ולביטחון.

<זוהר גפן: בכל המגזרים זה עובד ככה.

<זוהר גפן: אנחנו מהירים בערך פי שניים ופי שלושה מזמן הצ'ק אין.

ישראל אייכלר: זאת אומרת שם זה צוואר הבקבוק?

<זוהר גפן: כן, בדלפקי הצ'ק אין.

<שמואל זכאי: הרב, אני אסביר.

<שמואל זכאי: לנו יש מדדים שאנחנו קובעים אותם, המדדים שלנו אומרים שנוסע שממתין בתור לאפיון לא ימתין יותר מ-20 דקות ואנחנו מודדים את עצמנו כל הזמן.

<שמואל זכאי: מי שמודד אותנו גם זה חברות בינלאומיות שעושות השוואה בינינו לשדות תעופה אחרים.

<שמואל זכאי: 90% מהנוסעים לא עומדים בתור יותר מ-20 דקות לאפיון הביטחוני.

<שמואל זכאי: מתי יש לנו את אלה שעומדים יותר מ-20 דקות?

<שמואל זכאי: כשיש עומס גדול.

ישראל אייכלר: למשל בטיסות לניו יורק אפשר לראות מאות אנשים.

<שמואל זכאי: זה קורה במצבים שונים, אבל לפעמים אנחנו יוצרים את התור לבידוק הביטחוני, למה?

<שמואל זכאי: כי הנוסעים עומדים על הצ'ק אין והם גם עולים פה על זה, אז אנחנו לפעמים עוצרים קצת כדי לתת לדיילות של חברות התעופה טיפה לשחרר ואז קורה שהנוסעים עומדים אצלנו יותר.

<שמואל זכאי: אבל אין טעם להביא אותם לדלפקים כי ממילא הם לא יגיעו.

אוסאמה סעדי: אין לכם שליטה על הצ'ק אין?

<שמואל זכאי: אנחנו מנסים לעשות הרבה דברים כדי לייעל את זה.

<שמואל זכאי: למשל הקיוסקים האלה מאפשרים לנוסע לעשות צ'ק אין לבד, אנחנו הולכים לשים בחודשים הקרובים, קוראים לזה SDB, שבו נוסע שעשה לעצמו צ'ק אין בקיוסק לא צריך ללכת לדיילת.

<שמואל זכאי: הוא הולך לדלפק אוטומטי, שם את המזוודה, אם יש לו overweight מכניס כרטיס אשראי, משלם, ואם אין לו, המזוודה נשלחת לבד, לא יודע מי מכם שהיה בסכיפהול, זה עובד שם בצורה יוצאת מהכלל ואנחנו מכניסים יותר ויותר אמצעים כאלה.

<שמואל זכאי: צריך לדעת היום שיותר מ-60% מהנוסעים לא עושים צ'ק אין כבר אצל הדיילת, הם רק מוסרים כבודה אצל הדיילת, הם עושים צ'ק אין או באינטרנט או בקיוסק.

<זוהר גפן: אתם רואים למטה כתובות בערבית, הקפדנו גם פה, זה היה חשוב לשים פה.

יוסף ג'בארין: אני רוצה להגיד לך, זוהר, זה כל כך משמח אותי לראות את זה.

<זוהר גפן: אני מאוד שמח.

<זוהר גפן: מה שאתם רואים פה, אתם רואים פה כמה דברים.

<זוהר גפן: קודם כל יש פה מסלול אחד שנקרא פאסט טרק, זה מסלול מהיר לנוסעים שהם צוותי אוויר, נוסעי ביזנס ופירסט, נוסעים מיוחדים ונעזרים, אנחנו מקבלים אותם פה, מסלול ייעודי, חברי כנסת גם נכנסים פה.

<זוהר גפן: יש לנו נוהל, דרך אגב אתם מוזמנים להשתמש בו, הוא נוהל מאוד יעיל וקל.

מנחם אליעזר מוזס: אבל בודקים אותנו מכף רגל ועד ראש.

<זוהר גפן: אתה סומך עליי.

<זוהר גפן: מה שאתם רואים עוד, אתם רואים שבמסלולים פה יש עמדה, אמר מנהל נתב"ג שרוב הנוסעים עושים צ'ק אין באינטרנט או בקיוסקים, נוסעים שיש להם רק תיק יד, הם לא צריכים לשלוח מזוודות, הם יכולים להגיע ישר לעמדה שנמצאת פה, ממש מתחת ל - - - תיכף אני אראה לכם את זה יותר מקרוב.

<זוהר גפן: בקיץ הבא אנחנו אפילו מרחיבים את זה לצד שני, לנוחות הנוסעים, שמי שעשה בבית צ'ק אין ואין לו מזוודה מגיע ישר.

<זוהר גפן: דרך אגב, יהודים, ערבים, נוצרים, צ'רקסים, דרוזים, הכול בפנים, אין שום הבדל בתהליכים האלה בין אף אחד.

<זוהר גפן: גם פה, בהתאם לצורך הביטחוני.

<זוהר גפן: אנחנו מסתכלים פה על הקהל, אתם רואים את הנוסעים פה, הנוסעים בדרך כלל אירופאים צעירים, זה בדרך כלל קהל היעד ואחרים, אלה נוסעים שנבדקים בדיקות קצת יותר מחמירות.

<זוהר גפן: אתם רואים אותם עומדים פה בתור ולא באמצע.

<זוהר גפן: אני יכול להגיד לכם סוד, אף ערבי ישראלי לא תמצאו בתור הזה.

יוסף ג'בארין: מה יכול להיות קפדני יותר מאשר לעבור בתוך זה - - -

<זוהר גפן: יש שיטות שונות, אני לא אכנס לנוהלי הבידוק, אבל אין פה בתורים האלה שום דבר שקשור בנוסעים ישראלים.

<זוהר גפן: מדובר בנוסעים זרים שמבחינתנו צריכים בדיקות משלימות נוספות.

<זוהר גפן: אני לא אכנס לפרוטוקולים הביטחוניים, לא נכנסים פה נוסעים ישראלים.

אוסאמה סעדי: כשהם יוצאים מהארץ, אתה מתכוון.

<זוהר גפן: פה זה יציאות.

<זוהר גפן: גם בכניסה לארץ, בכניסה אין בדיקה ביטחונית פיזית בכלל.

אוסאמה סעדי: גם ביציאה אתם מקפידים כל כך.

<זוהר גפן: אין בדיקה ביטחונית פיזית בכלל, אבל כשאני יוצא מהארץ כל הנוסעים הישראלים - - -

<יעקב גנות: מי זה שכל הזמן מקליט שם?

ישראל אייכלר: יש פרוטוקול.

ישראל אייכלר: כל מילה שאומרים, הוא מקליט.

ישראל אייכלר: זה בחור שמוכר לנו, עובד איתנו שנים רבות מטעם הכנסת.

<זוהר גפן: ולכן כשאנחנו יוצאים לחו"ל כולנו, לא הכנו שום דבר בשבילכם במיוחד היום, אלה נוסעים אמיתיים, כל הנוסעים הישראליים, ללא יוצא מן הכלל, עוברים במרכז יחד ללא הבדלים.

<זוהר גפן: כל הנוסעים הישראליים.

<שמואל זכאי: עומדים באותם תורים, עוברים את אותה בדיקה, אין שום שוני.

יוסף ג'בארין: עד איזה שנה היה השוני?

<זוהר גפן: כמה שנים כבר שם, מאז שיש פה את ה-HBS הכול השתנה פה.

<שמואל זכאי: מאז מרץ 2014.

אוסאמה סעדי: מאז המכונה.

<יעקב גנות: לא נעים להגיד לכם, אבל אתם הגעתם לכאן בפאזה אחת מאוחרת, באיחור של שנתיים וחצי, עם דעות - - -

אוסאמה סעדי: לא, גם היינו אז.

<יעקב גנות: סליחה, זה בדיוק מה שאני אומר, עם דעות מלפני שנתיים.

יוסף ג'בארין: זה משמח אותנו.

אוסאמה סעדי: אבל אם יש דברים חיוביים אז אנחנו נגיד שיש דברים חיוביים, אנחנו לא מחפשים רק את ה - - -

<יעקב גנות: אז תתחיל קודם כל מהחיובי.

אוסאמה סעדי: אמרתי, המכונה עשתה מהפכה.

אוסאמה סעדי: אנחנו יודעים.

<שמואל זכאי: אליכם זה מדבר.

<שמואל זכאי: אנחנו כבר שנה שלישית ברציפות יוצאים לחאג' מנתב"ג, פעם רק דרך המעברים.

אוסאמה סעדי: שנייה או שלישית?

<זוהר גפן: שנייה או שלישית.

<שמואל זכאי: זה מראה שערביי ישראל מעדיפים לטוס מנתב"ג ולא לעבור דרך המעברים.

אוסאמה סעדי: ואנחנו מעודדים אותם, לא להיתקע ב - - -

<שמואל זכאי: והם לא חוששים והם לא שום דבר.

<שמואל זכאי: אני אומר לכם, אתם מכירים את זה, יותר ויותר אני רואה פה בעיניים נשים ערביות טסות לבד עם ילדים.

<שמואל זכאי: לפני חמש שנים לא היית רואה דבר כזה בנתב"ג, לא הייתה מגיעה לפה אישה ערבייה לבד, תמיד היא הייתה מגיעה או עם בעלה, שילווה אותה, גם כשהיא טסה, תמיד היא הייתה מגיעה עם בעלה.

<שמואל זכאי: השנה אני ראיתי בפעם הראשונה שזה קורה, זה מראה אזרחים, יש להם ביטחון במה שקורה כאן, הם לא חוששים להגיע לפה, וגם אין שום סיבה - - -

מנחם אליעזר מוזס: הנה הדוגמה שאתה אומר.

מנחם אליעזר מוזס: אני לא טועה, הנה בכניסה.

<שמואל זכאי: אתה תראה אותם עוברים בדיוק כמו כולם.

אוסאמה סעדי: איך ידעת שהיא ערבייה?

מנחם אליעזר מוזס: איך ידעת שאני חרדי, אוסאמה?

<שמואל זכאי: רק בשביל לעשות סדר, ביקורת גבולות זה לא עניינו של נמל תעופה, ביקורת גבולות זה עניינה של המדינה.

<שמואל זכאי: אני מבחינתי גמרתי בידוק ביטחוני, סיימתי את ענייניי על פי החוק עם הנוסע.

<שמואל זכאי: מכאן, מי שרוצה לעשות ביקורת גבולות זה מדינת ישראל.

ישראל אייכלר: שלומית, אני רוצה אחר כך כן לרדת למטה, אני לא יודע למה ביטלנו.

<שלומית אבינוח-קואולמן: לא, השאלה אם אתה רוצה גם כניסה לארץ, זו השאלה.

ישראל אייכלר: אני רוצה לשמוע את ההסברים מפה למה התורים - - -

יוסף ג'בארין: הכניסה לארץ אולי פחות - - -

מנחם אליעזר מוזס: עכשיו זה תענוג כאן, אין שום תורים, הייתי כאן לפני שלושה שבועות אז היה תור עד - - - בלילה.

<אמנון שמואלי: אני אמנון, אני מנהל האשכול.

ישראל אייכלר: אתה כתבת לנו את ה - - -

<אמנון שמואלי: אני כתבתי לכם את התשובות.

<אמנון שמואלי: פה אצלנו מבחינתנו זה מחולק לשלוש קטגוריות, פה זה ישראלים, שיש להם כף יד, יש לנו את הישראלים עם דרכון ביומטרי ויש לנו פה את הישראלים שאין להם לא את זה ולא את זה, אז הם צריכים לעבור במסלול הישן.

<אמנון שמואלי: המשמעות היא שאצלי כל מי שמגיע עם דרכון ביומטרי, לא חשוב דת, גזע, מין, הכול, הולך עובר חלק.

<אמנון שמואלי: אין אצלנו התייחסות, לא ללאום ולא לשום דבר.

ישראל אייכלר: לצורך הפרוטוקול, יש שביתה כבר חצי שנה של עובדי הדרכון הביומטרי ולא מוציאים דרכון ביומטרי.

<אמנון שמואלי: זה צריך לפתור, זה לא קשור אליי, אבל את זה צריך לפתור.

<אמנון שמואלי: הלוואי שכולם היו עם דרכונים ביומטריים.

<אמנון שמואלי: במקביל יש לנו פה שתי עמדות, כמו שאתם רואים, לנעזרים.

<אמנון שמואלי: שתי העמדות האלה נותנות מענה לנעזרים, גם בכף יד יש מענה לנעזרים, גם פה יש מענה לנעזרים.

<אמנון שמואלי: הרעיון שלנו, כדי לשפר את השירות, מרבית הזרים הם עם דרכונים ביומטריים, מרביתם עוברים דרך עמדות אוטומטיות.

ישראל אייכלר: ביומטרי, גם אם הוא זר הוא יכול - - -

<אמנון שמואלי: גם אם הוא זר הוא עובר שם.

<אמנון שמואלי: מה שלא נמצא בכניסה.

<אמנון שמואלי: בכניסה זר חייב לעבור דרך בקר, לעבור תשאול ולפי הקטגוריות שמוחלט נותנים לו טיפול.

<אמנון שמואלי: כאשר 99% מהנוסעים עוברים חלק, גם הזרים.

<אמנון שמואלי: בכניסות וביציאות אין לנו בעיה עם ישראלים, הבעיה זה רק עומסים, לא מעבר לזה.

ישראל אייכלר: זו הבעיה, על זה אנחנו מדברים.

ישראל אייכלר: אתה כותב שיש לכם 40 עמדות, כל אזרח שנוסע יספור לך אחת, שתיים, שלוש, חמישה אנשים.

<אמנון שמואלי: אני אשמח מאוד אם תאייש לי את כל העמדות, זה תקציב.

אוסאמה סעדי: מתוך ה-40 כמה תפוסים?

<אמנון שמואלי: אצלנו זה לפי מופעי נוסעים, איפה שיש.

<אמנון שמואלי: אנחנו מחלקים את כוח האדם שלנו, כניסות, יציאות, למעלה.

<אמנון שמואלי: לא אני קובע את רמת השירות, אני כתבתי לך את זה.

אוסאמה סעדי: מי קובע?

<אמנון שמואלי: רשות שדות התעופה, הם קובעים את רמת השירות.

<אמנון שמואלי: אם מחליטים שרמת השירות תהיה זמן המתנה של דקה, יהיה דקה.

<יעקב גנות: סליחה.

<יעקב גנות: הקביעה, זה לא מהיום - - - רמת שירות זה סיפורים, ואני לא פוגע במישהו משלנו, אדם מדמנו, הוא שוטר כמוני, אבל מכיוון שאני הייתי זה שהעברתי את המערך הזה ממשטרת ישראל למשרד הפנים.

<יעקב גנות: אני הייתי.

<יעקב גנות: השר היה באותה תקופה מאיר שטרית.

<יעקב גנות: התקנים נתנו מענה למה שהיה קודם.

ישראל אייכלר: אבל עכשיו יש תוספת 40% נוסעים בבניין הזה.

<יעקב גנות: אדוני צודק, לא 40%, יש 26% - - -

ישראל אייכלר: כך כתוב, 40% גדול.

<יעקב גנות: תשמע מה שגנות אומר, 26% גידול בשלוש השנים האחרונות.

<יעקב גנות: אבל מה, קרה פה משהו נוסף, בזמן הזה, אחרי שנקבעו התקנים, שמו את העמדות הביומטריות.

<יעקב גנות: העמדות הביומטריות מורידות בצורה דרמטית את הצורך בעמדות.

<קריאה: אנחנו שמנו את העמדות.

<יעקב גנות: העמדות האלה, אנחנו שמנו אותן, אנחנו מימנו אותן, כדי להקטין את הצורך לעמוד מול העמדה.

<יעקב גנות: בי"ת, אי אפשר להתעלם, כשאתה עובר לשלב הבא, היו שם חמש עמדות, עמדות שכל מי שעובר את ביקורת הגבולות עובר לשלב הבא כדי להיכנס לכיוון הדיוטי פרי.

<יעקב גנות: שם עמדו בקרי גבול שנלקחו בחשבון בזמנו, כשבנינו את התקן.

<יעקב גנות: אין לי טענות נגד אמנון וגם לא נגד דוכן, אלה העובדות.

<יעקב גנות: היו עמדות, יש פה ויש בקומה אחרת, את כל העמדות האלה מימנו כדי להקטין את הצורך בבקרי גבול ואישרנו את בקרי הגבול שתיאורטית כבר לא הייתה להם תעסוקה כדי לתפוס פה עמדות.

<יעקב גנות: אז תעשה חשבון, אותם בקרי גבול ששוחררו מהעמדות מאחורי הדלפקים, הם סך הכול נותנים מענה לחלק גדול מה-26% גידול בתנועה.

ישראל אייכלר: אתה היית פה בשש ושבע בבוקר?

<יעקב גנות: השאלה היא למה.

ישראל אייכלר: אני הייתי, זה נורא.

<יעקב גנות: סליחה, אדוני, כשאתה לוקח כמה מאות אנשים שעובדים בביקורת גבולות, תחלק אותם איך שאתה רואה ואיך שאתה רוצה, אתה יודע שיש יותר מארבע עמדות, אז איפה האנשים?

<יעקב גנות: זאת השאלה.

ישראל אייכלר: איפה האנשים?

ישראל אייכלר: זה מה שאני שואל.

<יעקב גנות: נכון.

<יעקב גנות: גם אני.

<אמנון שמואלי: אנחנו עובדים לפי גרף מופעי נוסעים.

<אמנון שמואלי: נכון, בין שש לשמונה אין לי בקרים, אני לא מתוקצב.

<אמנון שמואלי: כל מה שאומר גנות נכון עד גבול מסוים.

<אמנון שמואלי: 40% גידול אי אפשר לספוג רק במכונות, מכיוון שבקיץ, מה שעשיתי בקיץ, פתחתי את כל העמדות האלה גם לישראלים כדי לשפר את השירות.

<אמנון שמואלי: אני לקחתי סיכון על מנת לתת מענה גם לזה.

<אמנון שמואלי: זה נפתח רק לעתות חירום.

<אמנון שמואלי: בגדול, אתה שואל אותי?

<אמנון שמואלי: אם המדינה קובעת את רמת השירות, תקבעו כמה אתם רוצים בקרים.

<יעקב גנות: אמנון, זה לא מכובד שאנחנו מתווכחים - - -

ישראל אייכלר: נעשה את זה בדיון.

יוסף ג'בארין: אתם נשארים לדיון, נכון?

<אמנון שמואלי: כן.

<יעקב גנות: כשאתה לוקח את העמדות פלוס אנשים, פלוס החולים, אתה תמצא - - -

<אמנון שמואלי: אמרתי, אני מצדיק אותך, אבל - - -

ישראל אייכלר: אז בדיון אנחנו נפתח את הדברים.

<יעקב גנות: בגלל זה ביקשתי להיות פה, לפני שאני נוסע.

<יעקב גנות: יש לנו דיון בהמשך, אבל אני בשלב הזה רוצה להיות פה.

<יעקב גנות: אני לא רוצה שמנהל השדה יתווכח עם מישהו, אני רוצה - - -

ישראל אייכלר: נכון, הבעיה היא האזרחים, לא אנחנו.

<יעקב גנות: מאה אחוז, אנחנו בטח לא ניתן לאזרחים לסבול.

<אמנון שמואלי: אני אסביר מה קורה, מכיוון שיש החלטות של מדינת ישראל, שיש להם השלכה ישירה על מה שקורה לנו פה.

ישראל אייכלר: אז בוא נדבר על זה בדיון.

ישראל אייכלר: (בישיבה)

ישראל אייכלר: אנחנו קודם כל פותחים בכבוד האכסניה.

ישראל אייכלר: אני רוצה להודות למנכ"ל רשות שדות התעופה, למר יעקב גנות, לגב' ז'נט, שמנהלת את הרשות הזאת, את המנהל שמואל זכאי, את מר גפן, שהכרנו אותו כבר בוועדה, את חברי הכנסת יוסף ג'בארין, שיזם את הדיון, אוסאמה סעדי, חבר הוועדה, הרב מוזס, חבר הוועדה, מנהלת הוועדה, שלומית ומירב וכל העוזרים של כולם וכמובן המארחים שלנו, יעקב גנות, שמואל זכאי.

ישראל אייכלר: אריה שחם, נמצא פה?

ישראל אייכלר: יגאל דוכן, אמנון שמואלי, נאיף הנו, רובי שמש מסתתר, הגב' דובינקי, נעים מאוד, רואת חשבון נירית אלקלעי ומירי אילדיס, עורכת דין קרן כהן, עורכת דין הילה שטרן לא נמצאת וחני סובול, המנכ"לית של התאחדות משרדי הנסיעות ויועצי התיירות בישראל.

ישראל אייכלר: הוועדה מקיימת את הסיור ואת ישיבת הוועדה בשני נושאים, דבר ראשון דרכי הבידוק והתורים בנתב"ג, ראינו את הבידוק, ראינו גם את התורים.

ישראל אייכלר: אגב, את התורים לא ראינו כי באנו בשעה טובה ומוצלחת.

ישראל אייכלר: המנהלת שלומית בטוחה שהכינו לנו את התפאורה הזאת, אבל אני חושב שזה פשוט השעות.

ישראל אייכלר: הדבר השני זה הפגיעה בציבור הנוסעים עקב איחורים וביטולי טיסות, על זה בכלל לא דיברנו, יש פה בעיה קשה מאוד שאנחנו נדון עליה עכשיו.

ישראל אייכלר: הישיבה והסיור מתקיימים כהמשך וכהבטחה שניתנה בישיבת הוועדה בכנסת ב-2 באוגוסט בעקבות הצעה לסדר שהוגשה על ידי חבר הכנסת יוסף ג'בארין.

ישראל אייכלר: בסיור משתתפים, כמו שאמרתי, גם עובדי רשות האוכלוסין וההגירה, את השמות כבר מניתי.

ישראל אייכלר: הוועדה מקבלת פניות רבות מאזרחי המדינה על השירות שניתן לנוסעים בנתב"ג, עיכובים בטיסות, יחס של בודקים, אובדן חפצים, תורים ארוכים וממושכים בדוכני ביקורת הדרכונים בכניסה ויציאה מהארץ.

ישראל אייכלר: וכאן אני חייב לומר שאני כל פעם מתרשם מחדש, אולי אני קצת פרובינציאלי, שכשאני מגיע למקום שנכנסים בו עשרות אלפי אנשים ביום, וכמובן מי שנוסע בכבישים בישראל יודע מה זה כשבאות עשר מכוניות, איזה פקק נוצר, ואתה לא רואה כמעט פקקים, חוץ מהמקומות הקבועים הכול זורם, אנשים באים ונוסעים ונוסעים ובאים ויש עלייה של 40% במספר הנוסעים.

ישראל אייכלר: זה נראה לי משהו שעובד ממש כמו בשיטת הסרט הנע, כפי שראינו שם למטה.

ישראל אייכלר: יש פניות רבות של אזרחים על עומסים חריגים לפני כניסת שבת וערבי חגים.

ישראל אייכלר: אגב, אצלנו כבר הזהירו הרבנים שאסור לעלות למטוס שאמור לנחות בשעות צפופות לקראת שבת, ואפשר לדעת היום מראש מתי הוא ינחת.

ישראל אייכלר: ישנם אירועים בלתי צפויים שלא ניתן להיערך אליהם מבעוד מועד, אבל יש אירועים כמו עיכוב של כמה שעות של מטוס מחוץ לארץ שאמור לנחות זמן קצר לפני כניסת השבת.

ישראל אייכלר: דיברנו על זה.

ישראל אייכלר: וצריך גם להיערך פה למצב של אנשים שנאלצים כן לעלות על המטוס.

ישראל אייכלר: בשנים האחרונות, בעקבות מדיניות השמים הפתוחים והורדת מחירי הטיסות, כמות הנוסעים היוצאים והנכנסים עלתה וקיימת בכל ימי השנה.

ישראל אייכלר: בדקנו את זה עם כל הגורמים, פעם היה שקט בתקופות החורף ובתקופות הקיץ היה עומס, היום קיץ וחורף יום ולילה לא ישבותו.

<קריאה: כמו בחתונות.

<קריאה: פעם חתונות היו רק בקיץ.

ישראל אייכלר: אני אמרתי 'קיץ וחורף יום ולילה לא ישבותו', זה מתוך ספר בראשית, אחרי המבול, שהשמש והירח כל הזמן הולכים, כך אנחנו רואים פה שהפעילות בטרמינל מתקיימת בכל הזמנים, חוץ משבתות, שזה אני לא יודע.

מנחם אליעזר מוזס: המשרד הזה סגור בשבת, אני יכול להעיד לך.

מנחם אליעזר מוזס: הגוי של שבת שלי חיפש אותו בשבת ולא מצא אותו.

ישראל אייכלר: כן, אבל למעשה זה מאוד חשוב שאלה שאינם יהודים יכולים לטוס, כי הם לא חייבים בזה ויש 20% אזרחי ישראל שאינם יהודים וצריך לתת להם גם את השירות, בעיקר מוסלמים ונוצרים.

ישראל אייכלר: לקראת ישיבת הוועדה שלחנו בקשת מידע לרשות האוכלוסין, קיבלנו מענה.

ישראל אייכלר: אני חייב לומר שהמענה צריך להיות נידון עכשיו, אני אתן לכם את רשות הדיבור.

ישראל אייכלר: מהתשובה לוועדה עולה כי לפי החלטת הממשלה מסמך ההבנות שנחתם מול רשות שדות התעופה, בכל חודש ספטמבר אמורה להתפרסם הקצאה שנתית לשנה הבאה ורשות שדות התעופה פועלת לפי הכללים האלה וקובעת את רמת השירות ותנועת העוברים אמורה להגיע השנה ל-18 מיליון נוסעים.

ישראל אייכלר: מדובר בגידול של כ-40% בתנועת הנוסעים ביחס לכוח האדם שנותר ללא שינוי.

ישראל אייכלר: רשות הדיבור לכבוד האכסניה, למנכ"ל רשות שדות התעופה.

<יעקב גנות: רבותיי, היה לי הכבוד להיות זה שהוביל את מהלך העברת ביקורת הגבולות ממשטרת ישראל למשרד הפנים.

<יעקב גנות: הרקע להעברת המערך הזה ולמעשה לשילובו במרשם האוכלוסין כרשות הגירה ואוכלוסין, לאור העובדה שאנחנו ראינו, אני מדגיש, את הצורך לאזרח את השירות ושים לב לעובדה שאנחנו מדברים על גוף של עובדים אזרחים, עובדי מדינה, עובדים שמתמקצעים בתחום ולא מבוססים ומבססים את הפעילות שלהם על עבודה של שט"מים, שוטרים מוספים זמניים, שהם היו הגרעין, עם סטודנטים כתוספת לצורך פעילות כשמדובר בפעילות שבנויה על פיקים.

<יעקב גנות: אנחנו מדברים על פעילות שישנן עונות שאנחנו צריכים יותר עובדים, יש עונות שצריכים פחות, יש שעות שצריכים יותר עובדים וכדי לנהל ולהתנהל, אמרנו, עובדי מדינה הם הרבה יותר מקצוענים ואותם יכולים לתגבר בכוחות של חצאי משרות.

<יעקב גנות: אבל מה?

<יעקב גנות: התקן נקבע ב-2011, אם אני לא טועה, נכון?

<קריאה: 2010.

<יעקב גנות: 2010.

<יעקב גנות: נכון, מאז חל גידול של 40% בתנועה, אבל מאז התווספו לגוף הזה, אל"ף, טכנולוגיות שמפחיתות את הצורך בכוח האדם, מצד אחד, מצד שני בנינו את זה כשיצאנו מנקודת הנחה שעמדות התיעוד הביומטרי יהיו חלק מחיסכון אדיר בכוח אדם.

<יעקב גנות: מה שקרה, התיעוד הביומטרי, שהיה לי הכבוד להיות בין אלה שניסחו בזמנו והביאו את זה לכנסת בתקופתו של השר שטרית, תקוע.

<יעקב גנות: בגדול.

<יעקב גנות: לא יודע איפה, אין תיעוד ביומטרי למרות שהיה לחץ אדיר לאור העובדה שלאירופה הייתה החלטה לא לאפשר ב-2012 כניסה ללא תיעוד ביומטרי.

<יעקב גנות: אז הנושא הזה נתקע.

<יעקב גנות: כל העובדים שהשתחררו מהעמידה בעמדות לאחר קו ביקורת הגבולות נשארו כתוספת לאנשי ביקורת הגבולות.

<יעקב גנות: שלוש, אנחנו העמדנו באותן העמדות עובדים של רשות שדות התעופה לסייע לביקורת הגבולות.

<יעקב גנות: אבל המענה הוא לא מספיק טוב.

<יעקב גנות: המענה לא מספיק טוב בשים לב לעובדה, אני רוצה להיות פה הוגן, שבחתימה או בעת החתימה על ההסכם בין משרד הפנים להסתדרות סוכם שהעובדים מתחייבים במשך 15 שנה לא לגרום, לא לעיצומים ולא לשביתות.

<יעקב גנות: בתום חמש שנים הנושא ייבדק לגבי תוספת או התאמת הצרכים המבצעיים והכלכליים שלהם.

<שלומית אבינוח-קואולמן: מ-2010 התחייבו לא לשבות?

<יעקב גנות: כן, מיום החתימה על ההסכם.

<קריאה: 2009.

<יעקב גנות: היה לי הכבוד, עמדתי שם כשכל זה נחתם.

<יעקב גנות: עם הזמן אני כל שני וחמישי, אני מגזים, חוזר בי, בלא מעט מקרים מקבלים דיווח שיש עיכובים בכניסה או ביציאה.

<יעקב גנות: אנחנו מוכנים לעשות את הכול כדי שהשירות הזה, מפני שהשירות הזה פוגע קודם כל ברשות שדות התעופה.

<יעקב גנות: אנחנו לא יכולים לצאת בהכרזות שמי שלא נותן את השירות זה גוף כזה או גוף אחר, אנחנו נותנים אכסניה לביקורת הגבולות ואנחנו משלמים את השכר ואנחנו נותנים אכסניה למכס ולמעשה אנחנו סופגים ביקורת על היעדר שירות כפי שאנחנו היינו רוצים שיהיה, גם באשמת גורמים רשותיים, גם באשמת גורמים של משרד הפנים/ביקורת הגבולות, גם של המכס וגם גורמים אחרים.

<יעקב גנות: אני מבין שזה חלק מהטענות.

<יעקב גנות: אנחנו השקענו מאות מיליונים בנושא הבידוק לצורך קיצור התורים.

<יעקב גנות: ביקורת הגבולות, נכון שנותנים שירות לתוספת כוח אדם, תוספת נכנסים ויוצאים, לאור גידול בתנועת הנוסעים, אבל יש להם מענה על ידי ההתמקצעות של האנשים, שתיים, על ידי הכנסת טכנולוגיות, ששחררו כוח אדם, ולמעשה הנושא הועלה על ידי ביקורת הגבולות בעת ביקור שר הפנים ואנחנו אמרנו בצורה חד משמעית, אנחנו עד עכשיו, אני לא יודע אם בשנה הבאה תהיה עלייה נוספת בתנועת הנוסעים, אנחנו נצטרך לבחון, ויש שתי אפשרויות, או דרכונים ביומטריים שפותרים בעיה, ואם לא, נצטרך לשקול איך אנחנו מגיבים.

ישראל אייכלר: אתם מתקצבים את ה - - -

<יעקב גנות: אנחנו מתקצבים - - -

ישראל אייכלר: אבל את המשכורת משלם משרד הפנים.

<יעקב גנות: דרכם.

<יעקב גנות: אנחנו מעבירים תקציב למשרד הפנים.

<יעקב גנות: אנחנו מתקצבים את משרד הפנים, אבל לגבי המשכורות של - - -

ישראל אייכלר: אז היושב ראש לא יכול להגיד לשר הפנים 'אדוני, החודש אין משכורת בשבילך כי אנשים חיכו בתור יותר זמן מסביר, חכה שבועיים עד שאני אעביר לך את הכסף'?

<יעקב גנות: בסדר, אז יש הלוואות גישור של משרד האוצר.

ישראל אייכלר: לא, אני שואל איזה שהיא סנקציה שיש לך ביד כדי - - - אתה לא יכול לשלם כסף ולא לקבל שירות.

<יעקב גנות: אדוני, אתה צודק, לנו יש בעיה, כל סנקציה שלנו, ואנחנו יכולים, אבל המשמעות המיידית היא עוד ירידה בשירות, עוד ירידה זה עוד פגיעה במוניטין שלנו, מפני שאף אחד לא מקבל - - - אני לא יכול לרוץ בחוץ ולהציג, לא אני, אדון זכאי מקבל את מכתבי התלונה, הוא לא יכול לצאת החוצה ולהגיד 'זה לא אני, זה הוא'.

<יעקב גנות: מה המשמעות?

<יעקב גנות: שאנחנו סופגים את הביקורת, אנחנו סופגים את הטענות, אנחנו סופגים את הכתבות.

ישראל אייכלר: זאת אומרת אין לך שום סנקציה כנגד המציאות הזאת?

ישראל אייכלר: אתה לא יכול לעשות שום דבר?

<יעקב גנות: אני לא צריך גם לעשות את זה.

<יעקב גנות: מי שצריך לעשות את זה הוא משרד הפנים עם ביקורת הגבולות.

<יעקב גנות: אם כבר, לבוא ולשבת, לבחון את הדברים, אם יש צורך באיזה שהוא שינוי.

<יעקב גנות: אנחנו לא שמענו, לפחות בשנה האחרונה - - -

מנחם אליעזר מוזס: שר הפנים ביקר כאן.

<יעקב גנות: הוא ביקר, הזמנו - - -

מנחם אליעזר מוזס: נו, ומה הוא חתך?

<יעקב גנות: לא היה צריך לחתוך, היה ביקור טוב מאוד.

ישראל אייכלר: היה צריך לזרז.

ישראל אייכלר: אני רוצה לתת לחבר הכנסת יוסף ג'בארין, אבל השאלה אם לא המנהל לפניו.

יוסף ג'בארין: נשמע את שמוליק.

<שמואל זכאי: אני חושב שהטיפול צריך להיות בשלוש רמות, כדי לפתור את הבעיה.

<שמואל זכאי: קודם כל להכיר בזה שיש בעיה.

<שמואל זכאי: יש היום בעיה למדינת ישראל בנושא של כניסה ויציאה של נוסעים בביקורת הגבולות.

<שמואל זכאי: שאלה ראשונה, למה אי אפשר לשנות את השיטה.

<שמואל זכאי: אני לא מבין למה נוסע ישראלי שחוזר מחו"ל צריך לעבור ביקורת גבולות, אני לא מצליח להבין את זה.

<שמואל זכאי: אנחנו, כשאנחנו טסים לארצות הברית, כשאנחנו עוזבים את ארצות הברית, האם אנחנו עוברים ביקורת גבולות?

<שמואל זכאי: תנסו להיזכר, לא.

<שמואל זכאי: למה נוסע זר שיוצא מהארץ, הוא כבר עוזב את הארץ, נניח הוא מחבל, עכשיו הוא כבר יוצא מהארץ, למה צריך לעשות לו ביקורת גבולות?

<שמואל זכאי: למה בארצות הברית של אמריקה ובחלק גדול ממדינות אירופה אפשר לא לעשות ביקורת גבולות ובמדינת ישראל עדיין חייבים לעשות ביקורת גבולות.

<שמואל זכאי: ובואו נגיד שכן רוצים לעשות ביקורת גבולות, הרי הנוסע קונה כרטיס מראש, לחברת התעופה יש את הרשימה של הנוסעים, היא יכולה להעביר את הרשימות של הנוסעים במערכות ממוחשבות כבר היום, 24 שעות לפני שהנוסע מגיע.

<שמואל זכאי: הבדיקות שהם עושים, הם עושים בדיקות במחשב, למה הם לא יכולים לעשות את הבדיקות האלה במחשב לפני שהנוסע מגיע ולשחרר אותו מהר?

<שמואל זכאי: מישהו צריך לחשוב על השיטה, כי תנועת הנוסעים הולכת וגדלה, הולכת וגדלה, הולכת וגדלה והשיטות של הבדיקה לא השתנו.

<שמואל זכאי: ואם מישהו חושב את המחשבה הילדותית הזאת שהפתרון לבעיה הזאת הוא הוספה של עוד כוח אדם ועוד כסף ועוד כוח אדם ועוד כסף ועוד כסף ועוד כסף ועוד כסף, אני חושב שלמדינת ישראל יש הרבה דברים אחרים לעשות עם המחסור בתקציבים שיש לה ולא יכול להיות שעל גידול בתנועת הנוסעים רק יוסיפו כסף.

ישראל אייכלר: אתה מדבר על חיסכון של שליש מהתקציב כמעט.

<שמואל זכאי: נכון.

ישראל אייכלר: אבל אם אתה רוצה לעכב למישהו יציאה מהארץ, איך אתה עושה את זה?

<שמואל זכאי: כשאתה יוצא מהארץ, שיבדקו אותך, כי באמת - - -

ישראל אייכלר: אתה שואל כשנכנסים?

<שמואל זכאי: כשאני נכנס לארץ.

ישראל אייכלר: ישראלי שחוזר, שלא יבדקו אותו?

ישראל אייכלר: איך אמריקאי או אירופאי שמגיע לאירופה, בודקים אותו כשהוא נכנס?

מנחם אליעזר מוזס: באמריקה לא, באירופה כן.

<שמואל זכאי: באמריקה לא.

ישראל אייכלר: יש מסלולים מיוחדים להם, מהירים מאוד.

מנחם אליעזר מוזס: הוא יורד והוא עובר כמו כלום.

ישראל אייכלר: הוא סתם עובר?

<שמואל זכאי: נכון.

<שמואל זכאי: הדבר השני, הם גורם מונחה, על ידי גורמי הביטחון של מדינת ישראל, מדי פעם גורמי הביטחון במדינת ישראל מוסיפים להם מה שהם קוראים להם בשפה המקצועית שלהם צייחים, 'עכשיו תבדקו את זה יותר', 'מי שמגיע מהמדינה הזו תבדקו אותו יותר'.

<שמואל זכאי: מוציאים הנחיות, הגורמים הממלכתיים האלה שנותנים להם את ההנחיות, רק מה?

<שמואל זכאי: יש בעיה אחת, הם אחראים על ההנחיות הביטחוניות, הם לא אחראים על הכסף, הם מוציאים הנחיות מקצועיות ולא מעניין אותם כסף, יש כסף, אין כסף, מוציאים הנחיות.

<שמואל זכאי: מישהו צריך לממן את כל ההנחיות האלה, אי אפשר להוציא הנחיות ולהתעלם לחלוטין מבעיות משאבים, מבעיות כסף, מבעיות תקצוב וככה.

<שמואל זכאי: הדבר השלישי, ואני רוצה להגיד את זה פה על השולחן, יש בעיות יחסי עבודה קשות בתוך רשות האוכלוסין ואם אומרים שחסר כוח אדם, אני רוצה להבין, אני רוצה להבין איך זה שמזומנים למשמרת 80 בודקים ומגיעים 60.

<שמואל זכאי: קודם כל שיגיעו ה-80 שזימנו אותם למשמרות, אחר כך נוסיף כוח אדם אם יהיה חסר.

<שמואל זכאי: אבל המצב בפועל, שמי שמזמנים למשמרת, כי ככה צריך להיות במשמרת, לפעמים 15%, 20% מהעובדים לא מגיעים בכלל לעבודה.

מנחם אליעזר מוזס: מאיזה סיבה?

<שמואל זכאי: בגלל בעיות יחסי עבודה.

<שמואל זכאי: תבדקו אצל גנות, יש - - -

יוסף ג'בארין: לא, אבל רשמית מה הם מכריזים, שהם חולים?

<שמואל זכאי: תבדקו אצל גנות את הנתונים.

<קריאה: הם אומרים שהם חולים.

ישראל אייכלר: שביתה איטלקית כאילו?

<שמואל זכאי: אנחנו הוצאנו את כל הנתונים לקראת הישיבה הזאת.

<שמואל זכאי: תראו כמה ימי מחלה הוציאו עובדי ביקורת גבולות השנה הזאת לעומת שנה שעברה.

ישראל אייכלר: אבל אתם הרגולטור, אתם יכולים לפקח ולהגיד 'עובד זה לא עמד ב - - -

<יעקב גנות: לא, אנחנו אפילו לא רואים את הרשימות.

<שמואל זכאי: ביני לבין העובדים שלהם אין יחסי עובד-מעביד, אני לא המנהל שלהם.

מנחם אליעזר מוזס: המעביד זה משרד הפנים.

<שמואל זכאי: אני לא המנהל שלהם.

<שמואל זכאי: כמות ימי המחלה בשנה הזו לעומת שנה שעברה, עלתה בכמה אחוז, גנות?

<יעקב גנות: ב-30%.

<שמואל זכאי: מה קרה השנה?

<שמואל זכאי: היו מגיפות?

מנחם אליעזר מוזס: כולם חולים?

מנחם אליעזר מוזס: אולי הם נדבקים מאלה שחוזרים ממדינות שונות, לא?

<שמואל זכאי: מה קרה השנה, שנהיו יותר חולים?

<שמואל זכאי: לא נהיו יותר חולים, יש בעיות יחסי עבודה ובעיות יחסי העבודה מתבטאות, כמו בכל מקום עבודה, כשהעובדים לא מרוצים הם לא רוצים להגיע לעבודה והם מחפשים תירוצים למה לא להגיע לעבודה.

<שמואל זכאי: התירוץ האופטימלי זה להוציא ימי מחלה.

<שמואל זכאי: זה סימפטום - - -

ישראל אייכלר: אפילו טייס יכול לעשות את זה.

<שמואל זכאי: נכון.

ישראל אייכלר: אז מה אתה רוצה מאיזה פקיד?

<שמואל זכאי: גם לנו יש עובדים, אנחנו יודעים, אני מנהל, כשאני רואה ביחידה מסוימת שמוציאים יותר ימי מחלה אני יודע שמשהו לא בסדר ביחידה הזו ואני הולך לטפל בזה.

ישראל אייכלר: צריך אקמול שם.

<שמואל זכאי: נכון.

ישראל אייכלר: אני רוצה לספר לך שביום שלישי, משמים נקבע, בלי שום קשר לסיור, שיש לנו דיון על השביתה בביומטרי שנמשכת חצי שנה.

ישראל אייכלר: זה כל כך אקטואלי, שנבקש להביא את שר הפנים שיענה לנו בדיוק על השאלות של נתב"ג כי זה ממש משתלב בבעיות של הביומטרי.

ישראל אייכלר: כי כל הפתרונות הביומטריים שעשיתם, הבידוקים האלה, אם היו מוציאים עוד אלפי דרכונים ביומטריים עוד אלפי אנשים היו - - -

<יעקב גנות: מקטינים את העומס.

<שמואל זכאי: חצי שנה הם לא מנפיקים דרכונים ביומטריים כי הם בשביתה.

<שמואל זכאי: אז מה זה יעזור שאני אשים עוד 100 עמדות ביומטריות?

<שמואל זכאי: אם לא מנפיקים לאזרחים עמדות ביומטריות כי יש עיצומים, אז מה זה יעזור?

<שמואל זכאי: זה מה שמחזיר לבעיה וחבל שנשים על הבעיה פלסטר.

ישראל אייכלר: תרשמי שנבקש משר הפנים - - -

<שמואל זכאי: הבעיה היא שיש מערכת יחסי עבודה עכורה בין המנהלים של משרד הפנים לבין העובדים שלהם ואת התוצאות משלמים האזרחים ואת הבעיה הזאת צריך לזכור.

ישראל אייכלר: אנחנו נשמע את תשובתם, אבל לפני זה חבר הכנסת ג'בארין, שיזם את הסיור.

יוסף ג'בארין: תודה לכם ותודה מיוחדת ליו"ר הוועדה, גם על הדיון שהיה לנו בכנסת וגם על הסיור החשוב הזה, תודה גם למנהל רשות שדות התעופה ולמנהלים כאן.

יוסף ג'בארין: האמת היא, נאמר כאן שאולי הגענו באיחור במובן הזה שיש שיפור משמעותי בתחומים שהעלינו בדיונים ואנחנו רק שמחים על כך.

יוסף ג'בארין: גם הגענו קודם לכן ואמרתם, בצדק, שהיו חברינו בכנסת שהגיעו והתריעו על נושאים וקשיים שהיו קודם, אבל בכל זאת, גם אחרי מה ששמענו היום יש לי כמה הערות.

יוסף ג'בארין: אני מניח שיש כאן מספיק נציגים של כל מי שמעורב בנושאים האלה שנוכל גם לדבר עליהם.

יוסף ג'בארין: העלינו את סוגיית השפה הערבית, אני שמחתי לשמוע שכעיקרון הרצון הוא חיובי.

יוסף ג'בארין: למשל דיברתי על הצהרת שירות ואני רוצה להגיד לכם שיש הרבה סמליות בעניין הזה, מעבר לדברים המעשיים.

יוסף ג'בארין: תאמינו לי, כשאני נוסע ואני מסתכל על 'נסיעה טובה', אני מתחבר לרפקאתקום סלאמה, אני מתחבר למילה בערבית והיא באמת משמחת אותי.

מנחם אליעזר מוזס: איזה רב פקד?

ישראל אייכלר: תבוא לקורס בערבית שהיה אצלנו אז תדע, רפקאת.

יוסף ג'בארין: יש גם עניין תרבותי ויש עניין של הנגשת שייכות והנגשת כבוד שהוא גם מעבר.

יוסף ג'בארין: אני כמובן יודע לקרוא עברית ואני מבין מה המשמעות של המילה בעברית ולכן אני אשמח אם באמת נוכל לקדם את הנושא הזה ונשמח לעזור בעניין הזה.

יוסף ג'בארין: אם יש בעיות של תקציב, גם נראה איך אפשר לעזור.

<יעקב גנות: לא, אין בעיות תקציב.

<שמואל זכאי: לזה אין בעיה.

יוסף ג'בארין: יפה.

יוסף ג'בארין: בהחלט עיקר הבעיות שטיפלנו בהן, שוב, גם כעורך דין באגודה לזכויות האזרח הייתי שותף לעתירות הראשונות שהוגשו, אבל גם עכשיו בכנסת, אבל אולי פחות, זה פשוט הפרופיילינג בחיפושים ופתיחת התיקים אל מול האנשים וכדומה.

יוסף ג'בארין: אני אחסוך את הדיון הזה כי עברנו לשלב חדש, שבית המשפט אמר, 'בואו נראה את המצב החדש, נבחן אותו, נראה איך הוא עובד ואם יהיו בעיות אפשר לחזור אליי אחר כך'.

יוסף ג'בארין: אנחנו בתקופה הזו, שבוחנים את המצב.

יוסף ג'בארין: מה שאני מבין, שהנושא של השיוך הלאומי לא צריך לעלות בכלל.

יוסף ג'בארין: נשאר אולי הקטע היחידי בסוף, לקראת הבדיקה הסופית.

יוסף ג'בארין: כאן אני יותר מעלה שאלה, האם יכול להיות שבכל זאת הנושא הזה יעלה שם?

יוסף ג'בארין: אני חושב שקיבלנו תלונה, אחת או שתיים, על לפחות מקרה אחד של הפשטה של אנשים, או אנשים שנשארו בתחתונים ואני אגיד לכם את האמת, לא הצלחתי להבין למה זה.

יוסף ג'בארין: אם הם עברו את המכונה ועברו את השיקוף וכדומה, מה נותר כדי לעשות את המהלך הזה?

יוסף ג'בארין: האנשים שהתלוננו, זו הייתה חוויה מאוד קשה להם בעניין הזה.

יוסף ג'בארין: אז אני מעלה גם את השאלה, אם יש חדר צדדי שלפעמים או במקרים חריגים לוקחים את האנשים לצד, ואם כן, מה יכול להיות שם.

יוסף ג'בארין: זה העניין הראשון.

יוסף ג'בארין: העניין השני, שוב, יכול להיות שהוא לא הכי בוער, אבל יש בו הרבה סמליות.

יוסף ג'בארין: הכניסה לנתב"ג, ממש בהתחלה, אנשים בתחושה שהם מזדהים כערבים, בין אם זה במבטא, בין אם זה ביישוב, בין אם זה לפי הלבוש של האישה שלהם וכדומה, אז הם נדרשים להזדהות, לעמוד בצד.

יוסף ג'בארין: אני מכיר אנשים שאומרים את זה ככה עם קצת גיחוך, 'אנחנו אומרים נצרת עלית אנחנו ממשיכים, אנחנו אומרים נצרת אז מבקשים מאיתנו להזדהות'.

יוסף ג'בארין: יכול להיות שזה אולי השאריות של התחושה, אבל אני מניח שכל מי שנמצא באולם יודע שעבור האזרחים הערבים להגיע לנתב"ג זה להרגיש אזרחים סוג ב' ולפעמים סוג ג'.

יוסף ג'בארין: נכון, זה עכשיו אולי יכול להשתנות, אני מקווה שהוא השתנה, אבל אתם מכירים את העניין הזה.

יוסף ג'בארין: אני אישית, גם כמרצה באוניברסיטה, חוויתי את זה.

יוסף ג'בארין: אני זוכר לפחות בודק אחד שהיה סטודנט שלי שאמר לי 'אתה יודע שזו פרוצדורה שחייבים לעבור, אבל אני מכיר אותך ונעשה את זה מהר כי יש פה אנשים שגם מפקחים עליי'.

יוסף ג'בארין: לכן כמעט כל נוסע ערבי חווה את העניין הזה.

יוסף ג'בארין: הנושא האחרון, בתקופה האחרונה, כנראה גם בעקבות השיפור שהיה כאן, התלונות המרכזיות שאנחנו מקבלים זה על טיסות חזרה לארץ.

יוסף ג'בארין: בטיסות חזרה לארץ, אני שומע חלק מהסיפורים והם ממש מזעזעים.

יוסף ג'בארין: כמו למשל, אנשים שהם נמצאים באזור של הדיוטי פרי מחכים לטיסה, פשוט נועלים אותם בתוך חדר, לא מאפשרים להם לצאת, אם הם רוצים אפילו לצאת לשירותים אז מלווים אותם לשירותים ורק לקראת הטיסה שלהם, וגם שם, נותנים להם ליווי עד שער הכניסה למטוס.

יוסף ג'בארין: לא מובן לי מי האחראי שם.

<קריאה: אתה מדבר על שדות תעופה בחו"ל?

יוסף ג'בארין: כן.

ישראל אייכלר: בחוץ לארץ, כן.

ישראל אייכלר: זה היה בדיון שקיימנו.

יוסף ג'בארין: זה היה שתי תלונות שהיו כאן, בדיוק לפני שבוע היה פסק דין.

יוסף ג'בארין: האמת היא שמה שקורה בהתדיינויות, שבדרך כלל לא מגיעים לפסק דין סופי, מתפשרים ומקבלים פיצויים, אבל השופטת פסקה פיצויים, 18,000 שקל לשני צעירים, כל אחד, בגלל הפגיעה בכבוד שלהם, בשוויון וכדומה, אבל זה סיפור שחוזר על עצמו בתקופה האחרונה.

יוסף ג'בארין: אני אשמח לדעת מי הגורם האחראי ואיך ניתן גם לטפל בעניין הזה.

ישראל אייכלר: זה לא נתב"ג.

<יעקב גנות: זה אליי, זה שיהיה, עוד תלונה.

ישראל אייכלר: אנחנו נעבור עכשיו, רשות האוכלוסין חייבת לנו תשובה.

אוסאמה סעדי: אז לפני אולי, שיענה על הכול.

ישראל אייכלר: אתה רוצה לפני שהם עונים?

ישראל אייכלר: כי הם חייבים הרבה תשובות, הרבה האשמות הועברו אליכם.

ישראל אייכלר: בבקשה, חבר הכנסת אוסאמה סעדי.

אוסאמה סעדי: תודה, אדוני היושב ראש, על הדיון שהיה ועל הסיור הזה, כמובן שתודה ושוקראן ג'זילן למנהלים של רשות שדות התעופה ושל נמל התעופה.

אוסאמה סעדי: איך שאומרים, אין כמו מראה עיניים.

אוסאמה סעדי: אני הייתי פה לפני בערך עשר שנים, כשפתחו את טרמינל 3 ואז באתי עם חבר הכנסת טיבי בעניין השפה הערבית, שבאמת לא היה שילוט בכלל, וסיכמנו שבחלק מהמקומות חייב להיות שילוט, כי אז באמת היה קשה לשים שילוט בכל המקומות ובכל פינה ופינה, אבל אמרנו שיש דברים מסוימים ובאמת זכינו אז לשיתוף פעולה.

אוסאמה סעדי: גם לפעמים צריך להגיד מילים טובות ואם באמת יש שיפור, אז אנחנו נברך על השיפור.

אוסאמה סעדי: אנחנו לא רק באים ומקטרים או שרוצים למצוא את הביקורת והחסרונות.

אוסאמה סעדי: כשיש דברים טובים אנחנו אומרים תודה רבה, באמת עשיתם והמהפכה הזאת בבידוק הביטחוני, עם המכונות שעכשיו ראינו במו עינינו, באמת זה חסך את כל הסיפורים הקשים ואת כל הסיוטים שהיינו עוברים בבידוק, לראות את כל הלבוש ככה מתנופף באוויר.

אוסאמה סעדי: כשצריך ויש רצון טוב אז הכסף הוא לא בעיה ובאמת גייסו כאן סכומים נכבדים, אבל מה זה שווה לעומת קודם כל הביטחוניים, שבאמת עכשיו בודקים יותר טוב, כי זה מכונות, איך אמר שמוליק?

אוסאמה סעדי: זה לא רק בן אדם שיכול לטעות, אלה מכונות ממוחשבות.

אוסאמה סעדי: כמובן יש את הנושאים שהעלה חברי יוסף ג'בארין, שעדיין בכניסה יש בעיות ויש פרופיילינג ברור שצריך למצוא פתרון לזה.

אוסאמה סעדי: אנחנו מקבלים, יעקב ושמוליק, המון תלונות ואפשר להעביר גם תלונות פרטניות של אנשים, האחרונה בהן הייתה של סלוא קופטי, שחקנית מנצרת, שעברה סדרה של השפלה עם בדיקות גופניות.

אוסאמה סעדי: לא יודע אם זה שייך לאל על, אם זה שייך אליכם, אני לא יודע - - -

ישראל אייכלר: זה היה בחוץ לארץ, אני מבין.

אוסאמה סעדי: לא, חלק מהמקרים היו פה גם, שאמרו להם 'אתם לא תלכו לדיוטי פרי, אתם תישארו עד שתעלו למטוס'.

אוסאמה סעדי: אנחנו רוצים שתהיה נראות, שוויונות, זה חשוב מאוד.

אוסאמה סעדי: בעניין הביקורת של הגבולות, אנחנו מכירים את הסיפור הזה, שבאמת יש בעיה ביחסי עבודה, גם עם העניין הזה של הדרכון הביומטרי, ואני חושב, אדוני היושב ראש, שצריך להזמין גם את שר הפנים ואת הסמנכ"ל, נאיף הנו, שאנחנו עובדים בשיתוף פעולה איתו ולראות איך בודקים את העניין הזה.

אוסאמה סעדי: יש לי שתי נקודות שלא עלו.

אוסאמה סעדי: אמר זוהר שיש כמה עובדים ברשות שדות התעופה, שהם עובדים ערבים, אנחנו מכירים אותם והם עוזרים הרבה לנוסעים שפונים אליהם, הם פותרים בעיות.

אוסאמה סעדי: חשוב מאוד שכמה שיותר אזרחים ערבים ישתלבו, בין אם זה ברשות שדות התעופה ובין אם זה בנמל, להעלות את האחוז, לא רק בשפה, אלא גם בעובדים.

אוסאמה סעדי: והרבה פונים אלינו, שיהיה חדר לתפילה.

אוסאמה סעדי: אם אנשים מוסלמים באים ורוצים להתפלל ואפילו חדרון קטן שישמש כמסגד אין, אז אני חושב שבכל הקומפלקס הגדול הזה אפשר, יעקב ושמוליק, למצוא מקום.

אוסאמה סעדי: כמו שיש, אני מניח, בית כנסת פה, שהיהודים יכולים להתפלל, אז גם שאזרחים מוסלמים שנוסעים וצריכים להמתין, שיוכלו להתפלל.

ישראל אייכלר: אתה לא מתכוון לחברי הכנסת הערבים שנוסעים.

אוסאמה סעדי: גם.

ישראל אייכלר: כי בכנסת יש מסגד וחברי הכנסת מעט מאוד מתפללים ובית הכנסת היהודי מלא מלא.

אוסאמה סעדי: זה תלוי.

ישראל אייכלר: אתה יודע למה.

אוסאמה סעדי: למה?

ישראל אייכלר: כי רוב חברי הכנסת שלכם לא דתיים.

ישראל אייכלר: אבל ציבור הנוסעים כן דתיים, אז בוודאי מגיע להם.

מנחם אליעזר מוזס: אדוני היושב ראש, כמה מילים.

ישראל אייכלר: אני רק רוצה לדעת שאוסאמה סיים.

מנחם אליעזר מוזס: כן, הוא אמר תודה.

ישראל אייכלר: יופי, בבקשה.

מנחם אליעזר מוזס: תודה לאדוני היושב ראש.

מנחם אליעזר מוזס: אני רוצה קודם לברך על הדיון הזה את היושב ראש ואת המנכ"ל שהקדיש מזמנו.

מנחם אליעזר מוזס: אני יודע שבשבוע שעבר היה עליו לחץ כביר ביותר, היה לו איזה עניין מאוד חשוב היום והוא אמר לי שספק גדול אם הוא יהיה והוא התפנה והגיע.

ישראל אייכלר: לא, יעקב יגיע אלינו.

מנחם אליעזר מוזס: היה משהו מאוד מאוד חשוב ואני יודע שהוא ממהר.

<יעקב גנות: גם לנו יש בעיות יחסי עבודה, בגלל זה אני רץ להסתדרות.

ישראל אייכלר: אני יכול להכניס בסוגריים?

מנחם אליעזר מוזס: כן.

ישראל אייכלר: פעם הגעתי לנתב"ג, רציתי לפגוש את יעקב והוא היה צריך להיות באיזה שהוא סיור במקום רחוק ומשמים הייתה לו בעיה עם עובדים פה והוא היה חייב לבוא לפה לכבות אש ונשאר לנו זמן לבלות בנעימים.

ישראל אייכלר: כך שתמיד הפגישה שלנו יותר חשובה מהכול.

מנחם אליעזר מוזס: אני אומר שיעקב הוא כיבוי האש כאן של הנמל, לא רק המנכ"ל.

מנחם אליעזר מוזס: אני אזכיר לך והזכרתי את זה מעל מליאת הכנסת, שבאה משפחה שלמה כאן לחתונה באותו ערב, עם הכלה, בבוקר ופרצה שביתת עובדים והייתה סכנה ממש לחתונה ולבגדי הכלה ולכל המחותנים, הרמתי טלפון ליעקב 'יעקב, תציל את המצב', מה אני אגיד לך?

מנחם אליעזר מוזס: הוא העמיד, אני לא יודע כמה חבר'ה - - -

<קריאה: אני מקווה שהחתן לא מצטער על זה.

מנחם אליעזר מוזס: הכלה בוודאי לא.

<יעקב גנות: אם הוא כבר מצטער הוא מקלל אותך.

מנחם אליעזר מוזס: אני אמרתי את זה מעל בימת הכנסת, כשבירכתי אותך באותו ערב.

מנחם אליעזר מוזס: גם כיבוי האש הזה.

מנחם אליעזר מוזס: אבל אני רוצה לומר בנושא הזה, יש כאן מין יחסי עבודה עכורים, כאשר מצד אחד רשות שדות התעופה הם לא הבעלים על עובדי משרד הפנים, מצד שני עובדי משרד הפנים, אז אני ממש מצטער שהם חולים כל כך הרבה, ה' ישלח להם רפואה שלמה, ללא ספק, מה?

<שמואל זכאי: אמרנו אמן.

מנחם אליעזר מוזס: ואני באמת חושב שמה שחשוב כאן, אני ראיתי היום את כל הנושא של התהליך ואני שאלתי את זה כבר לא פעם, הטענה שלכם שכשנכנסים לנמל כבר מרגישים את הזרות.

מנחם אליעזר מוזס: האמת היא שאני שאלתי מעוד הרגע הראשון מדוע לבידוק של המזוודות מחכים רק אחרי הצ'ק אין, הרי זה צריך להיות השלב הראשון כשאתה מגיע.

מנחם אליעזר מוזס: חלילה אפשר להתפוצץ עוד לפני זה, ה' ירחם.

מנחם אליעזר מוזס: מתי הבידוק של כבודת היד?

ישראל אייכלר: זה קרה ככה בבריסל.

מנחם אליעזר מוזס: בבריסל זה קרה.

מנחם אליעזר מוזס: מתי זה הבידוק?

מנחם אליעזר מוזס: כבר אחרי הצ'ק אין, אחרי שנמצאים בפנים, בתוך העניינים, אז בודקים את כבודת היד ומה קורה לפני זה?

מנחם אליעזר מוזס: היום כבר שינו את זה, יש כבר שדות תעופה ששינו את זה.

מנחם אליעזר מוזס: אם התהליך יתחיל ברגע הראשון, אז לא יהיה הסיפור הזה של החשדות והזרות והדברים האלה.

מנחם אליעזר מוזס: בנושא של הביומטרי, שר הפנים החליט שכל המדינה תקבל דרכונים ותעודת זהות ביומטריים.

מנחם אליעזר מוזס: אני חושב שראוי להזמין את שר הפנים לדיון מעמיק, לראות מה אנחנו עושים בנושא הזה, שזה יחסוך הרבה דברים.

מנחם אליעזר מוזס: אני רק לא יודע מה יהיה עם העובדים, אם כולם יעברו לביומטרי, מה יהיה עם כל העובדים האלה.

מנחם אליעזר מוזס: אתה תקלוט אותם ברשות שדות התעופה?

<יעקב גנות: אין שום בעיה.

<שמואל זכאי: תהיה לנו עלייה בתיירות ונצטרך אותם לתיירות.

<שמואל זכאי: אל תדאג, יש לנו מה לעשות איתם.

ישראל אייכלר: בבקשה, תשובת נאיף.

<נאיף הנו: אני אגע בזה, החברים שלי ישלימו.

מנחם אליעזר מוזס: עוד נקודה אחת.

מנחם אליעזר מוזס: נקלטו ברשות, קיבלתי דוח, כמה ערבים, על מנת שיחברו, שלא ירגישו זרות.

מנחם אליעזר מוזס: לצערי הרב, יש גם הרבה חרדים שמרגישים קצת זרות, אולי אפשר לקלוט גם כמה חרדים ברשות שדות התעופה?

ישראל אייכלר: דיברנו עם המנכ"ל, עם שמואל זכאי, על זה ואני מקווה מאוד.

ישראל אייכלר: צריך לגבש קבוצה שתרצה לבוא ותהיה בעניין.

מנחם אליעזר מוזס: זו בשורה טובה.

ישראל אייכלר: אני רוצה לאפשר עכשיו לנאיף, שהוא סמנכ"ל בכיר למינהל ומשאבי אנוש ברשות האוכלוסין וההגירה.

<נאיף הנו: שלום.

<נאיף הנו: צהריים טובים, אדוני היושב ראש, חברי כנסת נכבדים, מנכ"ל רשות שדות התעופה, חברים.

<נאיף הנו: אני שמח שמנכ"ל רשות שדות התעופה ומר זכאי מסיטים את הדיון מבידוק ועיכוב תורים לרשות האוכלוסין וההגירה, למחלות של רשות האוכלוסין וההגירה.

<נאיף הנו: עובדתית יש גידול של 40%, אמרת שאין תיעוד ביומטרי, לצורך העניין יש 800,000 דרכונים ביומטריים שכבר נמצאים בשוק הזה.

<נאיף הנו: להגיד שאין תיעוד ביומטרי, זה לא נכון, 800,000 דרכונים ביומטריים נמצאים - - -

ישראל אייכלר: אבל למה יש שביתה חצי שנה?

ישראל אייכלר: תסביר לי.

<נאיף הנו: השביתה זה סוגיה אחרת, יש משא ומתן - - -

ישראל אייכלר: חצי שנה?

<נאיף הנו: חצי שנה, כי העובדים וההסתדרות והוועד, לצערי, הלכו לא בזמן נכון, מה שעושים ברשות שדות התעופה, בדרך כלל בזמן נכון.

<נאיף הנו: אין להם שאלטר, אין להם כוח לעשות, הלכו למהלך של שביתה, רוצים יותר כסף, יותר תגמול, לצערי האוצר לא נענה ובינתיים העובדים לא עושים כי גם אין להם את השאלטר להשבית את המדינה.

<נאיף הנו: לצערי.

<נאיף הנו: כרגע מתנהל משא ומתן, אני מניח שתוך שבועיים-שלושה - - -

<יעקב גנות: אני מקווה שאתה לא קושר בין התורים בנתב"ג לשביתה של הביומטרי.

<נאיף הנו: לא אמרתי.

<יעקב גנות: אני מקווה שאתה לא קושר.

<נאיף הנו: לא, אני לא קושר - - -

<יעקב גנות: לא, מפני שאתה אמרת שאין שאלטר, אולי זה השאלטר.

<יעקב גנות: אולי לזה אתה רומז?

<נאיף הנו: לא, אין שום קשר, אין שאלטר, ואני רוצה מכאן להגיע לנקודה הזאת.

<נאיף הנו: אדוני היושב ראש, אני יכול להציג לך נתונים שרשות שדות התעופה מציגים, שזמן המתנה בביקורת הגבולות זה 8 דקות.

<נאיף הנו: כל נקודה אחרת בנתב"ג היא מעל לביקורת הגבולות.

<נאיף הנו: היא מעל, אני יכול להציג את זה, יש לנו נתון, אני יכול להציג לכם שקף שרשות שדות התעופה מציגה, בסיכום שנה, הנה, בבקשה, כמה ממתינים בבידוק גבולות, כמה ממתינים בבידוק ביטחוני.

ישראל אייכלר: 8 דקות, כשיש עומס - - -

<נאיף הנו: אני מזמין אותך לראות את השקף, אני אעביר לך - - -

ישראל אייכלר: מה זה בממוצע?

ישראל אייכלר: שאחד מחכה שעה ואחד דקה?

<קריאה: אתה לוקח בממוצע.

<יעקב גנות: זה לא ממוצע, זה 90%.

ישראל אייכלר: בכניסה לישראל?

<נאיף הנו: אפשר להציג את המצגת הזאת, זאת מצגת של רשות שדות התעופה.

ישראל אייכלר: בכניסה לישראל, כשיש מטוסים - - -

יוסף ג'בארין: אבל מה הממוצע?

יוסף ג'בארין: מה אתה מחשיב?

ישראל אייכלר: בדיוק.

ישראל אייכלר: אנשים מגיעים מחוץ לארץ, יש תורים ענקיים ו - - -

<קריאה: יש תורים ענקיים וגם התור לא מסודר.

ישראל אייכלר: אז איך אפשר להגיד 8 דקות?

ישראל אייכלר: אז אני אגיד לך מה זה, הם לקחו מי שמחכה שעה ומי שמחכה חצי דקה ואז זה 8 דקות.

<יגאל דוכן: ממש לא, זה 90% מסך האנשים שהגיעו, המבדק שלהם 8 דקות.

ישראל אייכלר: אני לא נוסע מתמיד, אבל כל אחד יודע את זה.

<נאיף הנו: הבעיה העיקרית בשירות המדינה - - -

ישראל אייכלר: אני רוצה לברך את יעקב גנות שהיה איתנו לכל אורך הזמן, הוא חייב ללכת בגלל פגישה.

<יעקב גנות: אני מתנצל, אבל אנחנו מחכים כבר חודשיים להגיע לפיצוץ.

ישראל אייכלר: עם ההסתדרות, ואז אתה תגיע לאוצר.

ישראל אייכלר: אני יודע איך זה עובד.

ישראל אייכלר: ברגע שההסתדרות מפוצצת זה מגיע לאוצר והוא אומר 'תראה, אני לא רוצה להשבית את הטיסות, אז תסתדרו איתם'.

ישראל אייכלר: נכון, שמואל?

<שמואל זכאי: יהיה בסדר, לא ישביתו.

ישראל אייכלר: בבקשה, נאיף, אתה צריך להמשיך.

ישראל אייכלר: תן איזה בשורה, נאיף.

<נאיף הנו: הבשורה תהיה פשוטה.

<נאיף הנו: אני מאמין שבעוד שלושה שבועות יחזור התיעוד הביומטרי, אני מקווה שזה יפתור את הבעיה וזה יהיה למשך שנים.

<נאיף הנו: לצורך העניין, מדינת ישראל לא עוברת ביום אחד לביומטרי, היא צריכה טווח של חמש עד עשר שנים לעבור לתיעוד הביומטרי.

<נאיף הנו: בי"ת, עמדתי האישית האישית, אולי לא לפרוטוקול, צריך לבטל את ההסכם עם רשות שדות התעופה.

<נאיף הנו: אני צריך תקצוב מהמדינה, אני לא צריך להיות חסיד של רשות שדות התעופה שייתנו לי עכשיו 500,000 שעות, יש גלים של עלייה וירידה, אני לא יכול לפטר עובד מדינה, אני לא יכול להעלות אותו, להוריד אותו, לשגע אותו, לעובד מדינה יש זכויות.

<נאיף הנו: אני לא יכול להגיד למי שחולה 'תלך הביתה', הוא מביא לי אישור מחלה.

<נאיף הנו: יש כאן התנהלות של 'בוא תפטר אותו, תביא אחר', זה לא עובד ככה.

ישראל אייכלר: ואז, כשזו תהיה עבודה של רש"ת, מה תעשה?

<נאיף הנו: אני רוצה להיות עובדי מדינה, שיועסקו ב-100% משרה ולא ב - - -

אוסאמה סעדי: הם עובדי מדינה, לא?

<נאיף הנו: הם עובדי מדינה, אבל את הכסף אני מקבל ממנו וזה אני צריך להתאים את עצמי וזה שם את העובדים ב-50% משרה, היום יש חג, אני צריך להעביר את העובד ל-100%, מחר אין חג אני צריך להגיד לעובד 'תרד ל-50'?

<נאיף הנו: לעובד הזה, איזה מוטיבציה יש לו כשאני כל יום מעלה אותו ומוריד אותו, אומר לו תלך תבוא תלך תבוא, כי בא לי.

<נאיף הנו: תן לעובד מדינה, שיהיה ב-100% משרה, אני אתגמל אותו - - -

<קריאה: הם לא נחשבים עובדי מדינה?

<נאיף הנו: הם נחשבים כעובדי מדינה, אבל השאלטר - - -

ישראל אייכלר: השכר שלהם הוא לא קבוע חודשי?

<נאיף הנו: למה אני שם אותם - - -

ישראל אייכלר: השכר הוא לא חודשי?

ישראל אייכלר: למה 50%?

<נאיף הנו: זה בדיוק ההסכם, ש-200 עובדים מתוך ה-300 - - -

<שמואל זכאי: אנחנו לא מתערבים איך אתם מעסיקים את העובדים.

<נאיף הנו: ברור לי, אתה לא מתערב, אתה רוצה שירות.

<שמואל זכאי: אני מעביר לך כסף ואתה אמור - - -

<נאיף הנו: אם אני אקבל 100% משרה לכל העובדים, אני צריך 400 עובדים ולא 200 עובדים.

<נאיף הנו: הם עובדים ב-50% והם אומרים לי מתי שיש עבודה תעלה את כמות השעות מ-50 ל-80, ל-90, ל-100% של העובד, כשאין עבודה תוריד אותו ל-50%.

<נאיף הנו: איך אני יכול לאותו בן אדם?

<נאיף הנו: למה שהוא יבוא ב-100% ולא ב-50%?

<קריאה: ולמה שהוא יישב 50% מהזמן ולא יעשה כלום?

<נאיף הנו: אני עובד מדינה, אני חושב שעובדי מדינה צריכים להיות ב-100% משרה, שיעבו 100% משרה, גם אם - - - שלא יישב ויגרבץ.

<נאיף הנו: אז מה עושה עובד מדינה שנמצא במשרד, עם כל הכבוד?

<קריאה: אבל זה על חשבון הציבור.

<נאיף הנו: אז כספי ציבור, אז הוא עובד 50%, תן לו - - -

ישראל אייכלר: אבל אתה לא מבשר לנו שאם הוא יקבל 100% שכר הוא יבוא 100% למלא את הדלפקים?

<נאיף הנו: הוא יבוא ב-100%, למה שהוא לא יבוא?

ישראל אייכלר: כי הוא עובד מדינה, עובדי מדינה יושבים במשרדים ולא עושים כלום.

ישראל אייכלר: אני מכיר את חלקם הגדול.

<נאיף הנו: אדוני, אני מכיר עובדי מדינה, אבל יש עובדי מדינה, אני מייצג עובדי מדינה רבים.

<נאיף הנו: דרך אגב, בסך הכול מדובר על בין 5% ל-6% מחלות.

<נאיף הנו: כשאומרים מחלות מחלות מחלות, אפשר לחשוב איזה מחלות, מ-300,000 שעות - - -

<אמנון שמואלי: שחלקם הם כתוצאה מהעלאה באחוזי המשרה, חלקם בגלל הפסיקה של בית המשפט, לחשב להם את ימי המחלה באופן שונה, וחלק מהדברים יצאו כתוצאה.

<אמנון שמואלי: אני לא אומר שאין לנו בעיה של מחלות.

<אמנון שמואלי: יש בעיה של מחלות - - -

אוסאמה סעדי: מה אתם מציעים, מה הפתרון?

<נאיף הנו: תן לי 100%.

ישראל אייכלר: 100% שכר ואז אתם תמלאו את כל ה - - -

<נאיף הנו: את כל העמדות.

<נאיף הנו: היום אני יושב והוא עושה לי טובה, נותן לי 500,000 שעות, בוא עכשיו תעלה, בוא עכשיו תוריד.

ישראל אייכלר: טוב, אני לא אכנס לענייני יחסי עובדים של שעתי או חודשי, אני רוצה דבר אחד, אני נוסע, אני משלם אגרה, אני רוצה שאני אגיע ואף אחד לא יעכב אותי בגלל שיש לו איזה סכסוך עם מישהו אחר.

ישראל אייכלר: זה העיקרון.

<קריאה: נכון, תתקצב עבור רשות האוכלוסין.

ישראל אייכלר: אני רוצה להודות לכם על הדברים.

ישראל אייכלר: אני רוצה עוד לספר לכם שבדיון השבוע - - -

<יגאל דוכן: רגע, הוא רוצה לדבר.

ישראל אייכלר: גם אתה רוצה?

<יגאל דוכן: ברור, עלו פה טענות קשות.

ישראל אייכלר: אני רוצה לשמוע.

<אמנון שמואלי: ראשית, הנושא של יחסי עבודה כאלה ואחרים, זה ידוע, יש הסכם שכר שנחתם בשנת 2009.

<אמנון שמואלי: כרגע, באמת, גנות עזב, אז אני אגיד לשבחו של גנות, הוא בא לקראתנו בכל הפרמטרים שביקשנו.

<אמנון שמואלי: האוצר הסכים, לא הסכים, נותן לנו כך או אחרת.

<אמנון שמואלי: אני לא מנהל את המשא ומתן, אין לנו גם פה, אין לנו יכולת להשפיע עליו, אנחנו רק אמרנו היכן הבעיות שלנו, שאנחנו מבקשים שייתנו מענה, ואכן נתנו בהסכם השכר, שייכנס בינואר 2017 וייתן מענה לחלק מהבעיות, כולל מענק אי היעדרות, שזה אולי ייתן איזה שהוא - - - לגבי זמני המתנה.

<אמנון שמואלי: ביולי-אוגוסט הייתה קצת עלייה בזמני המתנה, בספטמבר-אוקטובר הייתה ירידה בזמני ההמתנה.

<אמנון שמואלי: את זה לא ציינו.

ישראל אייכלר: מתי היו החגים?

<אמנון שמואלי: עכשיו, החגים, הייתה ירידה.

ישראל אייכלר: הייתה ירידה?

ישראל אייכלר: היו עומסים.

ישראל אייכלר: בכניסה לישראל?

<אמנון שמואלי: אז אני אומר לך שלא.

ישראל אייכלר: אני מדבר על הכניסה באוקטובר.

ישראל אייכלר: היציאות היו בסדר, אבל הכניסה.

<אמנון שמואלי: אנחנו מדברים עובדתית.

<אמנון שמואלי: במכתב שכתבתי לכם רשמתי את הבעיות.

ישראל אייכלר: כן, ראיתי, אני רוצה לציין את הכנות של המכתב שלך, כי בדרך כלל פקידי ממשלה יודעים לעשות מילים - - -

<יגאל דוכן: למה שלא נהיה אמיתיים?

ישראל אייכלר: בדיוק, אתם אמיתיים מאוד.

<אמנון שמואלי: לא, אני לא יודע לכתוב משהו שהוא לא - - -

ישראל אייכלר: אנחנו גם נדרוש תשובות משר הפנים לעובדה הזאת.

ישראל אייכלר: הוא כשר פנים לא יכול לאפשר מציאות שבה העמדות לא מאוישות.

<אמנון שמואלי: אין לי שום בעיה, תגידו שמחר מאיישים את כל העמדות, תיתנו את התקציב ואני אאייש את כולם.

<אמנון שמואלי: לי אין בעיה.

<אמנון שמואלי: לא זו הבעיה.

ישראל אייכלר: אז איפה הבעיה?

<אמנון שמואלי: זה תקציב.

<אמנון שמואלי: איך אני מחלק את המשאבים שלי?

<אמנון שמואלי: אני שולח לכם סידור עבודה, ראיתם, לפי מופעי נוסעים.

<אמנון שמואלי: איך שבאים מופעי הנוסעים, לפי התחשבות בעובדים.

<אמנון שמואלי: עובד שהגיע בשמונה בערב, הוא עובד עד שש בבוקר.

<אמנון שמואלי: יש לי אימהות, יש לי חרדים, יש כל מיני אוכלוסיות, שאני חייב לתת להם מענה, כי ביום שבת אני לא נותן לחרדי, אני משחרר אותו בשעה שתיים, אני יורד בסד"כ, הוא צריך להגיע הביתה.

<אמנון שמואלי: שאלתם לגבי היערכות לשישי-שבת.

<אמנון שמואלי: בתקופת הקיץ אין יום שישי שאני לא נמצא פה, לוודא שכולם עברו.

<אמנון שמואלי: אין דבר כזה.

<אמנון שמואלי: לא היה ואני לא יודע על מה מדובר.

<אמנון שמואלי: אפילו פעם אחת אין שום תלונה.

ישראל אייכלר: בקיץ זה בסדר, כי השבת נכנסת בשבע וחצי בערב.

<אמנון שמואלי: אני אומר, בשש בערב - - -

<שלומית אבינוח-קואולמן: אבל גם כשיש עיכוב?

<אמנון שמואלי: גם כשיש עיכוב אנחנו נותנים מענה לכל האוכלוסיות.

<אמנון שמואלי: אף אחד לא חילל שבת בגללנו.

<אמנון שמואלי: אני לא יודע על מה מדובר.

<אמנון שמואלי: לגבי האוכלוסייה הערבית, האוכלוסייה הערבית מקבלת פה יחס שוויוני לחלוטין.

<אמנון שמואלי: אפילו תלונה אחת לא קיבלתי, אפילו לא באלנבי, אני אחראי גם על אלנבי.

<אמנון שמואלי: עשינו להם את התהליכים הכי טובים שאפשר כדי שייצאו וייכנסו בדרך הכי טובה.

יוסף ג'בארין: מה זה אפילו תלונה אחת לא קיבלתם?

יוסף ג'בארין: בטח שקיבלת.

<אמנון שמואלי: עלינו?

יוסף ג'בארין: על הביקורת?

יוסף ג'בארין: הביקורת שלהם זה התור, זו אותה ביקורת של כולם.

<אמנון שמואלי: אני אומר לך עוד פעם, באלנבי אין שום - - - וגם לא פה.

<אמנון שמואלי: אין תלונות.

<אמנון שמואלי: מאף אחד לא קיבלנו.

<חני סובול: יש תלונות של תיירים.

<אמנון שמואלי: תיירים.

<אמנון שמואלי: לתיירים מדינת ישראל עשתה הסכמי פטור, עשתה כל מיני הסכמים כאלה ואחרים.

<אמנון שמואלי: חבר'ה, בוא אני אתן לכם, 13,500 מבקשים מקלט מדיני השנה, מתחילת השנה.

<חני סובול: אז זה בדיוק מה שצריך לעשות, להפריד בין אלה שמבקשים מקלט מדיני לבין - - -

<אמנון שמואלי: בואי תגידי לי איך את מפרידה.

<חני סובול: אתם יודעים לעשות את הסינון, אתם ביטחון.

<חני סובול: מי שבא מגרמניה ויש לו חותמת שהוא היה בלבנון או באירן, זה לא מקלט מדיני.

<חני סובול: שימו אותם במקום אחר, תבררו.

<אמנון שמואלי: סליחה, אל תיכנסי ל - - -

<חני סובול: אני לא נכנסת - - -

<יגאל דוכן: את מי את מייצגת?

<חני סובול: את התאחדות משרדי הנסיעות.

<יגאל דוכן: אז תני לנו לעשות את העבודה שלנו, תעשי לי טובה.

<חני סובול: אבל לא יכול להיות שאנחנו מקבלים תלונות על זה שהם מתייבשים שלוש שעות עם כאלה שהם באמת פליטים.

<יגאל דוכן: אז יבדקו אותם.

<יגאל דוכן: אם יצטרכו לבדוק אותם, יבדקו אותם.

ישראל אייכלר: את חני סובול, את רשומה לדבר אחריהם.

<חני סובול: אוקיי, סליחה.

<אמנון שמואלי: אני רוצה להגיד, אנחנו גופים מונחים, כמו שאמר זכאי, הוא אמר שאנחנו מונחי ביטחון וברוך ה' אף אחד מדאעש לא הצליח לעבור אותנו, למרות שניסו לעבור אותנו.

<אמנון שמואלי: אז בואי, תשאירי לנו את העבודה שלנו, כי כל ההחמרה הביטחונית, בגלל שנכנסו שניים מאלנבי לאקספרס.

<אמנון שמואלי: אז בואי תשאירי לנו את זה.

<אמנון שמואלי: יש גופי ביטחון, מה שהם קובעים זה מה שאני עושה, אני לא יכול לעשות משהו אחר.

<אמנון שמואלי: יש לנו אפיונים כאלה ואחרים, אנחנו עובדים לפי פילוחים.

<אמנון שמואלי: אנחנו עושים פילוח מדעי של כל דבר שנעשה.

<אמנון שמואלי: תני לנו קצת קרדיט.

<אמנון שמואלי: דבר שני, באולם הנכנסים הקצב הולך וגדל והאולם קטן, מה לעשות?

<אמנון שמואלי: האולם קטן.

ישראל אייכלר: את כתבת שאין אפילו חבלים.

<חני סובול: נכון.

<אמנון שמואלי: לא, השיטה הכי מהירה זה שיטת המחסנית.

<אמנון שמואלי: אני אומר לך מניסיון.

<אמנון שמואלי: ניסינו לעשות את הכול - - -

ישראל אייכלר: אני לא מכיר את זה, אבל זו דבוקה של מאות אנשים.

ישראל אייכלר: פשוט האולם מדי קטן?

<אמנון שמואלי: השיטה הכי טובה זה שיטת המחסנית, היא הכי מהירה.

<אמנון שמואלי: דבר שני, הדלפקים שלנו משתנים ואני יכול להגיד, את יכולה לשמוע את התלונות של הישראלים, שאנחנו הקצינו המון משאבים לטובת התיירים בכניסה לארץ, בגלל שיש לנו הכבדה הגירתית וביטחונית.

ישראל אייכלר: אני רוצה להודות לך.

ישראל אייכלר: אתה גם רוצה לדבר?

<יגאל דוכן: כן.

<יגאל דוכן: אני רוצה להגיד רק דבר אחד, העלו פה תלונות קשות, שאני לא מבין למה בכלל הפכנו המוקד.

<יגאל דוכן: אם אנחנו בודקים את זמני ההמתנה, כפי שרשות שדות התעופה פרסמה, לא אני פרסמתי, אז השנה כשאתה עובר מהצ'ק אין, או יותר נכון מתהליך הבידוק ועד הסיום, היו 84.

<יגאל דוכן: משנה שעברה לשנה היה תוספת של 22 דקות בסך ההמתנה של הנוסע, כשאנחנו תרמנו שתי דקות.

ישראל אייכלר: 84 דקות, מה זה?

ישראל אייכלר: שהאזרח, מאז שהוא מגיע עד שהוא מגיע למטוס?

<יגאל דוכן: מהרגע שהוא מתחיל את התהליך ועד הרגע שהוא מגיע למטוס זה 84 דקות.

ישראל אייכלר: זה מה שקורה בדרך כלל?

<יגאל דוכן: כן, אלה המדידות שמדדו רשות שדות התעופה.

ישראל אייכלר: מתי, בקיץ, בחורף?

<יגאל דוכן: בקיץ.

<יגאל דוכן: אנחנו ביציאה עמדנו ב-8 דקות ממוצע, כשביחס לשנה שעברה - - -

<אמנון שמואלי: לא ממוצע, 90%.

<יגאל דוכן: כן, 90%.

ישראל אייכלר: ה-8 דקות בכניסה?

<יגאל דוכן: בכניסה היה 9 דקות, אם אני לא טועה, נכון?

<אמנון שמואלי: כן, בערך.

<יגאל דוכן: בערך 9 דקות.

<יגאל דוכן: עכשיו תראה, אפשר להגיד הכול ולהעלות אותנו פה על המוקד, אבל אנחנו לא המוקד פה, עם כל הכבוד.

<יגאל דוכן: יש לנו גידול של 40% באוכלוסייה, 40% גידול באוכלוסייה, מישהו צריך לתת לזה מענה, זה לא רק הבעיה של יחסי עובד-מעביד, זה לא רק בעיה של איוש העמדות, זה הרבה בעיות אחרות נוספות שאף אחד, או יותר נכון לא רוצים להתמודד עם הבעיה, שהיא תתפוצץ לנו ב-2017.

<יגאל דוכן: ב-2017 תהיה לנו את אותה בעיה שיש לנו היום, במיוחד בכניסה.

<יגאל דוכן: בכניסה יש לנו הרבה מאוד הכבדות מהגוף המונחה שאנחנו מונחים ומהסכמי פטור ועוד כל מה שקשור לנושא הזה.

<יגאל דוכן: על זה אני לא ארחיב, מכיוון שכבר דיברו על זה.

<יגאל דוכן: דבר אחרון שנאמר פה, אמר פה זכאי דבר נכון, בוא נראה את השיטה.

<יגאל דוכן: זכאי, לפני חודש אני שלחתי לך תפיסת הפעלה עתידית, לא התייחסת.

<שמואל זכאי: לפני חמש שנים.

<יגאל דוכן: מה לפני חמש שנים?

<שמואל זכאי: לפני חמש שנים, הנושא הזה נמצא כבר אצל ראש הממשלה חמש שנים.

<יגאל דוכן: לא, לא הבנתי אותך .

<שמואל זכאי: תפיסת ההפעלה, בידוק מקדים נוסע, נמצא אצל ראש הממשלה חמש שנים.

<יגאל דוכן: אבל נתתי לך, לא התייחסת.

<יגאל דוכן: אז תתייחס, תגיד 'לפני חמש שנים, אתה אידיוט', תגיד.

<שמואל זכאי: אני התייחסתי.

<יגאל דוכן: לא התייחסת, עד לרגע זה לא קיבלתי ממך מילה.

<שמואל זכאי: לא, אני שלחתי לך מכתב - - -

<יגאל דוכן: ממש לא.

<שמואל זכאי: אבל אתה ענית לי.

ישראל אייכלר: תסדרו את זה אחר כך.

<יגאל דוכן: תבדיל, אני שלחתי לך - - -

ישראל אייכלר: הדברים נשמעו.

<יגאל דוכן: לא, נאמר פה שאף אחד לא חושב, אנחנו ילדותיים הרי.

<יגאל דוכן: אני שלחתי לך מכתב על מה קורה בשנת 2017, שלחתי לך לפני חודש תפיסת הפעלה עתידית, לא התייחסת.

<יגאל דוכן: אתה רוצה, אני אשלח לך את זה עוד פעם, אין שום בעיה.

ישראל אייכלר: טוב, אנחנו שמענו את התשובות שלכם ואנחנו נדון השבוע.

ישראל אייכלר: לדעתי הנושא הביומטרי יכול לפתור חלק מהבעיה, אנחנו נבקש את שר הפנים להיות בעניין, אולי נכתוב את זה כאן.

ישראל אייכלר: אל על, מי מייצג פה את אל על? אתם.

ישראל אייכלר: אז בבקשה, אחד הנושאים, שעכשיו כבר פחות באש של הכותרות, היה פגיעה בציבור הנוסעים עקב איחורים וביטולי טיסות.

ישראל אייכלר: לא רצינו לכתוב אל על, כי זה לא רק באל על, אבל באל על היו דברים קשים ואני שומע שאפילו עכשיו כבר כמעט פרצה איזה שביתה השבוע.

<מירי אילדיס: אני מאוד מקווה שנתבשר בבשורה טובה, שאנחנו - - -

ישראל אייכלר: מירי אילדיס, מה אפשר לעשות?

ישראל אייכלר: אגב, אני רוצה לומר שהאיחורים באל על בשנים האחרונות, זה לא רק כשטייסים עושים בלגנים.

ישראל אייכלר: יש בעיה קשה של איחורים, איך אתם מתמודדים עם זה?

<מירי אילדיס: לא ידוע לנו על בעיה קשה של איחורים.

ישראל אייכלר: לא?

ישראל אייכלר: עד כמה נראה לך לא קשה?

ישראל אייכלר: למשל חצי שעה איחור זה בסדר?

<מירי אילדיס: כן.

ישראל אייכלר: לפני עשר שנים אל על היה כמו שעון והיה מתמודד עם כל שדות התעופה בעולם, עם הדיוק של הזמנים.

ישראל אייכלר: באל על היה איזה יעד, איזה מטרה, בשנים האחרונות יש תחושה שחצי שעה או חצי שעה יותר זה בכל לא - - -

<שמואל זכאי: אדוני היושב ראש, הדיוק המבצעי של חברת אל על בשנה האחרונה עומד על פחות מ-50%.

<שמואל זכאי: דיוק מבצעי זה איחור עד חצי שעה ממועד ההמראה.

<שמואל זכאי: כנראה בגלל הבעיות עם הטייסים.

יוסף ג'בארין: כלומר יש איחור של יותר מחצי שעה - - -

ישראל אייכלר: מזל שיש לי פה את מנהל שדה התעופה, אחרת הייתי יוצא אידיוט, אתם עושים כאילו אני לא יודע על מה אני מדבר.

<מירי אילדיס: לא, דיברת על השנים האחרונות, לא דיברת על השנה האחרונה, עקב המצב עם הטייסים.

<מירי אילדיס: אין לי כל כך התייחסות לזה, אין לי נתונים של דיוק מבצעי.

ישראל אייכלר: אז מה כן יש לכם?

<קרן כהן: אתם גם הזמנתם אותנו ולא היו שאלות הכנה כמו בדרך כלל לדיונים.

<קרן כהן: כל מה שאנחנו יכולים להגיד לכם זה שאנחנו פועלים משנת 2012 באדיקות בהתאם לחוק שירותי התעופה, חוק טיבי, אנחנו מקיימים אותו אחד לאחד ואף יותר.

<קרן כהן: אנחנו מסייעים לנוסעים כשצריך וכל מקרה קונקרטי וטיסה שאתם מעוניינים לוודא, תשאלו, נבדוק ונשיב לכם.

<קרן כהן: אנחנו פועלים בדיוק בהתאם לחוק שירותי התעופה.

אוסאמה סעדי: מה עם הבידוקים?

אוסאמה סעדי: הנושא שהעלינו ותלונות.

יוסף ג'בארין: זה מצריך עורכי דין.

<מירי אילדיס: לא.

<מירי אילדיס: קודם כל אני לא עורכת דין, אבל כל נושא הבידוק, אנחנו גוף מונחה, אני מזכירה, עובדים לפי ההנחיות של השירות ולכן כל פנייה בנושא הזה - - - אלה נהלים שנקבעים, אנחנו פשוט מקיימים אותם.

יוסף ג'בארין: אז פה השאלה, אנחנו יודעים שזה נהלים, אנחנו מתארים לך מצב שאנחנו אומרים שזה פסול.

יוסף ג'בארין: אם את אומרת שזה לא פסול ובית המשפט מחייב אתכם בפיצויים - - -

<מירי אילדיס: אני לא מכירה את המקרה.

יוסף ג'בארין: את לא מכירה את המקרה שהיה עכשיו בבית המשפט?

<מירי אילדיס: בבית המשפט, אני מכירה, אבל - - -

יוסף ג'בארין: נו?

יוסף ג'בארין: אז איזה הצדקה יכולה להיות להתנהלות הזו?

יוסף ג'בארין: כי כנראה היא לא חד פעמית.

<מירי אילדיס: אין לי תשובה לזה בגלל, שוב, אנחנו פועלים לפי הנחיות.

<מירי אילדיס: אני לא זוכרת בדיוק את המקרה הזה, אני זוכרת שנפסק פסק דין כנגד החברה, צר לי על המקרה, הכי טוב שאני יכולה להגיד, כי דיברת גם על האיחורים בשדות התעופה האחרים, זה שאנחנו פועלים לפי הנחיות.

יוסף ג'בארין: איחורים זה משהו אחר, אנחנו עכשיו עברנו נושא.

<מירי אילדיס: לא איחורים, על הבידוקים - - -

יוסף ג'בארין: עיכוב של אנשים.

<מירי אילדיס: כן.

<מירי אילדיס: שוב אני אומרת, אנחנו פועלים לפי הנחיות - - -

יוסף ג'בארין: וכנראה האנשים שמתלוננים זה האזרחים הערבים.

<קרן כהן: צריך לבוא עם מקרים יותר פרטניים, אנחנו בודקים כל מקרה.

<קרן כהן: יש לנו גם פרקטיקה של נאמני בטיחות ו - - -

יוסף ג'בארין: היו לנו בוועדה שני מקרים, אני תוהה למה - - -

<מירי אילדיס: הם לא הוצגו בפנינו.

יוסף ג'בארין: היה נציג אל על.

יוסף ג'בארין: לא היה נציג אל על בדיון?

<שלומית אבינוח-קואולמן: היה בדיון הקודם.

<קרן כהן: אנחנו לא הולכים לדבר על משפט כשכבר יש הכרעה של בית דין - - -

אוסאמה סעדי: לא, אנחנו לא מדברים על פסק הדין, על עוד מקרים חוץ מפסק הדין.

<קרן כהן: עוד פעם, כל מקרה, באמת, אנחנו תמיד עונים לכם.

<קרן כהן: תביאו מקרים קונקרטיים.

יוסף ג'בארין: אתם עונים אותה תשובה כל פעם, אנחנו פועלים לפי ההנחיות, לא מצאנו פסול - - -

ישראל אייכלר: נשלח להם את הפרוטוקול של הדיון הקודם.

אוסאמה סעדי: נגבש לך את התלונות הפרטניות.

<קרן כהן: בדיוק.

ישראל אייכלר: אני רוצה לסכם את הדיון, לפני זה חני סובל, מנכ"לית התאחדות משרדי הנסיעות.

יוסף ג'בארין: - - - הם מספרים שאנחנו לא מעבירים את התלונות הספציפיות.

<שלומית אבינוח-קואולמן: את התלונות של הדיון הקודם העברנו לאל על וקיבלנו גם תשובות, התשובות הועברו אליכם.

יוסף ג'בארין: כן, אבל תשובות כלליות שאומרות ש'אנחנו פועלים לפי הנחיות - - -

ישראל אייכלר: אז תעבירו עוד פעם אליהם ספציפית.

ישראל אייכלר: חני סובול, בבקשה.

<חני סובול: תודה רבה.

<חני סובול: אני לא אוסיף על מה שנאמר כאן, רק לעניין הביטחון.

<חני סובול: קטונתי מלייעץ בנושא הביטחון ואין לי שום יומרות, אבל כשאנחנו מקבלים תלונות מתיירים שיושבים שלוש שעות ומחכים לתחקיר ביטחוני, כזה או אחר, ביחד עם כאלה שהם נחשבים פליטים או כאלה שרוצים להסתנן למדינה, זו הרגשה לא נוחה.

<חני סובול: אם אפשר היה לעשות משהו אחר כדי להפריד אותם, לעשות סינון בצורה אחרת, שוב, מבלי להתיימר ולהבין בביטחון, אנחנו מאוד נודה לך.

<חני סובול: חוץ מזה שהחדר הזה הוא חדר באמת צפוף, הגיע הזמן שירחיבו אותו, שייתנו להם את התחושה שהם נכנסים למדינה שרוצים אותם, כי באמת המצב של התיירות שלנו הולך מדחי אל דחי, אנחנו לא צריכים להוסיף גם את הפרמטר הזה, ואני מאוד מכבדת ומעריכה את הנושא של הביטחון.

ישראל אייכלר: אני רוצה להודות לך.

ישראל אייכלר: אני רוצה לסכם את הדיון בשלושה משפטים בלבד.

ישראל אייכלר: אל"ף, להודות מאוד למארחים, למנכ"ל ולמנהל שדה התעופה ולכל המנהלים של רשות האוכלוסין ולזוהר, שיושב בצד בשקט, אחרי שהמזוודות שתקו כל הדרך שם אל הבידוקים.

ישראל אייכלר: אני ציינתי כבר שהייתי פה בסיור עם חבר הכנסת כרמל שאמה ואחמד טיבי מוועדת הכלכלה לפני כמה שנים ואני חייב לומר שכל מה שהובטח אז, זה היה נראה מדע בידיוני, היום אני כבר שאלתי למה לא מייצאים את אותה מערכת לשדות תעופה בעולם.

ישראל אייכלר: זה יכול להיות מדהים, פרויקט ישראלי יפה מאוד.

ישראל אייכלר: תודה לגב' ז'נט על האירוח ועל היחס תמיד והסיור.

ישראל אייכלר: ועכשיו, דבר שני, רשות האוכלוסין.

ישראל אייכלר: אנחנו מבינים את הבעיה של העובדים, אנחנו מבינים את התסכול של השובתים ואנחנו לא נכנסים ליחסי עבודה, אנחנו מבקשים דבר פשוט מאוד, של ארבע מילים, למצוא פתרון לאיוש העמדות.

ישראל אייכלר: אנשים לא יכולים לחכות ואסור שיחכו בתורים ושיפתחו להם, כמו בכל שדות התעופה בעולם, שכמעט שאין תורים בשדות התעופה הגדולים.

ישראל אייכלר: משפט שלישי, אנחנו נקיים השבוע דיון לגבי השביתה בביומטרי.

ישראל אייכלר: אני מקווה באמת שהשביתה הזו תסתיים ואנשים יוכלו לקבל דרכונים ושלא יהיו בעיות.

ישראל אייכלר: אני רוצה להודות לכולכם שבאתם, תודה, ותודה לחברי הכנסת יוסף ג'בארין, אוסאמה סעדי ומוזס שהגיעו.